Federalni ministar trgovine najavio niže cijene goriva u FBiH do kraja sedmice | Moja Hercegovina\nPočetna / Federalni ministar trgovine najavio niže cijene goriva u FBiH do kraja sedmice\n12. Juna 2018. 17:38\nU Federaciji Bosne i Hercegovine do kraja sedmice cijene goriva biće niže za najmanje pet feninga, potvrdio je Zlatan Vujanović, ministar trgovine FBiH, a Republika Srpska će na sjednici Vlade RS u četvrtak odlučiti da li će intervenisati kada su u pitanju cijene.\nNakon sastanka Vujanovića sa predstavnicima menadžmenta najznačajnijih distributera naftnih derivata u FBiH dogovoreno je da cijene već sutra budu snižene.\n“Zahtjevi za snižavanje cijena su već pristigli, a i obećanja su takva da će od sutra cijene biti niže. Trocifren broj zahtjeva je došao od kompanija koje posluju sa derivatima”, rekao je Vujanović.\nMinistar se dotakao i sastanka Donalda Trampa, predsjednika SAD-a i Kim Džong Una, lidera Sjeverne Koreje naglašavajući da taj sastanak može uticati na smanjenje cijena nafte na globalnom tržištu.\nKada je u pitanju Republika Srpska, Željka Cvijanović, premijer RS, rekla je da će Vlada u četvrtak razmatrati informaciju Ministarstva trgovine i turizma u vezi sa cijenom goriva i eventualnim intervencijama u tom smislu. Dodala je da u određenim situacijama postoji prostor da se interveniše bez obzira na otvoreno tržište i pravila tržišne ekonomije.\n“U određenim situacijama, vrlo jasno propisanim, možete da intervenišete. Poznato je da su ovdje bile donošene određene odluke ograničenja marže kada je riječ o pojedinim namirnicama za opštu upotrebu”, kazala je Cvijanovićeva i dodala da joj je žao što je cijena goriva povećana, ali je i pojasnila da je jedno povećanje bilo u vezi sa akcizama, a nakon tog povećanja koja su uslovljena cijenom na globalnim tržištima, na šta RS nije mogla da utiče.\nMuris Čičić, profesor Ekonomskog fakulteta u Sarajevu, rekao je da je povećanje cijena goriva nije posljedica usvojenih akciza na gorivo, već rasta cijene barela nafte na svjetskom tržištu, napominjući da BiH i dalje ima najnižu cijenu goriva u Evropi.\n“Cijena nafte je u posljednjih nekoliko mjeseci porasla na svjetskom tržištu i to nekoliko puta i dosegla je cijenu od 80 dolara po barelu, a direktna je posljedica da je i kod nas gorivo poskupilo, četiri puta”, rekao je Čičić.\nOznakefbih nize cijene goriva zlatan vujanovic\nNovi rekord u BiH: Čak 432 novozaraženih koronavirusom u posljednja 24 sata


Projekat socijalnog stanovanja za žene žrtve nasilja u BG\nTanjug 27. decembra 2021. 11:47\nBEOGRAD – U Beogradu će sledeće godine biti započet projekat socijalnog stanovanja za žene žrtve nasilja, korisnice Sigurne kuće.\nTo su danas najavile ministarka za zaštitu životne sredine Irena Vujović i gradska sekretarka za socijalnu zaštitu Nataša Stanisavljević koje su, zajedno sa predsednicom Izvršnog odbora kompanije „Dunav osiguranje“ Ivanom Soković posetile Sigurnu kuću, čijim su korisnicima doneli prigodne poklone povodom predstojećih praznika.\nŽenama žrtvama nasilja koje tu borave donele su vaučere za kupovinu u Lily drogerijama, a deci novogodišnje paketiće i jelku.\nMinistarka Vujović, koja je i predsednica Saveta za rodnu ravnopravnost Grada Beograda, rekla da će se i u 2022. godini zalagati za nultu toleranciju nad nasiljem nad ženama, ali i za ekonomsko osnaživanje što je, istakla je, mnogo važnije jer upravo zahvaljujući ekonomskom osnaživanju žena i njihovoj edukaciji, one mogu da što pre napuste Sigurnu kuću i žive samostalno.\n„To je ono što je cilj. Naravno da nas nemili članci i događaji, kad vidimo da i dalje postoji nasilje nad zenama u velikom broju, da nas to vrati korak unazad od ideje ekonomskog osnaživanja, ali svakako da ćemo insistirati na tome“, istakla je Vujović.\nNaglasila je da Savet za rodnu ravnopravnost Grada Beograda intenzivno radi i da će i ubuduće nastojati da pomaže žrtvama nasilja.\n„Sastajaćemo se i sledeće godine, videćemo šta je to još treba ovim ženama i ne samo njima, nego i nekim drugim koje će možda biti u Sigurnoj kući“, rekla je Vujović.\nDodala je da je ohrabrujuće to što se, kako kaže, puno društveno-odgovornih kompanija i fakulteta sami javljaju i nude pomoć ženama u Sigurnoj kući.\n„To govori da se podigla svest o tome da moramo da budemo ujedinjeni i da svi zajedno pružimo pomoć i poruku da ove žene nisu same“, dodala je Vujović.\nStanisavljević je rekla da će Grad Beograd i u sledećoj godini voditi odgovonu socijalnu politiku i nastaviti da pomaže svima onima kojima je pomoć najpotrebnija.\n„Žrtve nasilja u porodici, korisnici Sigurne kuće su naš prioritet kada je u pitanju pomoć i podrška. Zato je i budžet grada Beograda takav da se nijedno davanje u 2022. godini neće umanjiti, čak smo planirali i povećanje davanja. Takođe, važno je da istaknemo da se sva naša davanja isplaćuju na vreme, bez dana kašnjena, jer jedino tako možemo pružati i kontinuitet u isplatama i sigurnost za naše korisnike“, rekla je Stanisavljević.\nU cilju ekonomskog osnaživanja žena žrtava nasilja, kompanija „Dunav osiguranje“ već je zaposlila nekoliko žena iz Sigurne kuće, a prema rečima predsednice Izvršnog odbora te kompanije Ivane Soković do sada su zaposlili tri žene.\n„One su zaista sjajne. Ne samo da je kompanija njima pomogla, već su i one pomogle kompaniji da dobije sjajne zaposlene koji doprinose našem tržišnom učešću i prosperitetu“, rekla je Soković.\nNavela je da je ta kompanija ove godine za sve žene iz Sigurne kuće obezbedila vaučere za kupovinu u Lily drogerijama.\n„Pored toga, u prethodnom periodu smo im poklonili polise dobrovoljnog zdravstvenog osiguranja kako bi mogle da urade preglede i kako bi im pokazali da treba da vode računa o svom zdravlju. Sutra ćemo poslati paketiće za sve štićenike Sigurne kuće“, dodala je Soković.\nKoordinatorka Sigurne kuće u Beogradu Vesna Stanojević rekla je da su posete, kao što je današnja, veoma bitne.\n„Svi ljudi koji su pokazali interesovanje za pomoć korisnicima Sigurne kuće, za neke nove ideje koje će biti ostvarene daju nadu da će sledeće godina da bude mnogo bolja i da ćemo svi mi zajedno, žene koje su ovde, ja sa njima i koleginice koje ovde rade, imati veće mogućnosti, bolju perspektivu i da će žene žrtve nasilja moći drugačije da razmišljaju o onome što ih čeka“, rekla je Stanojević.\nRadovi na putu Kuzmin – Sremska Rača i petlji Surčin…\nMilovanu Tadiću kreće novo suđenje zbog nanošenja telesnih…\nNa putevima moguća pojava poledice u jutarnjim časovima


groblje Archives - Autobusi.NETAutobusi.NET\nArhiva tagova: groblje\nNS: Pojačani polasci zbog Zadušnica\nJGSP „Novi Sad“ obaveštava korisnike usluga da će u subotu, 5. marta 2016. godine, zbog verskog praznika Zadušnice na liniji broj 14 biti angažovani zglobni autobusi, a po potrebi biće uvedeni i dodatni polasci. Umesto solo vozila, zglobni autobusi saobraćaće i na polascima za Čenej u 10:30 i 11:45 časova.\tRead More »\nNS: Pojačani polasci ka groblju\n29.05.2015\tLeave a comment\nZbog verskog praznika Zadušnice u subotu, 30. maja 2015. godine, na liniji broj 14 do Novog groblja saobraćaće zglobni autobusi. Read More »\nNI: Izmena režima saobraćaja zbog Zadušnica\n31.10.2014\tLeave a comment\nZbog održavanja verskog praznika „Zadušnice“ u subotu 01. novembra 2014. godine i povećanih zahteva za prevoz ka Novom Groblju, na delu trase redovne linije 8 biće otvorena vanredna lokalna linija 8L Trg Kralja Aleksandra – Novo Groblje sa 6 (šest) vozila na radu u intervalima od 7 (sedam) minuta u vremenskom periodu od 06:00 do 16:00 časova.\tRead More »\nNS: Pojačani polasci ka novom groblju\nGSP Novi Sad obaveštava korisnike usluga da će u subotu, 01. novembra 2014. godine, zbog verskih praznika Zadušnice i Svi sveti na liniji broj 14 biti angažovani zglobni autobusi, a po potrebi biće uvedeni i dodatni polasci. Umesto solo vozila, zglobni autobusi saobraćaće i na polascima za Čenej u 10:30 i u 11:45 časova.\tRead More »\nPrevoznici iz južne Srbije • Re: TRY TOURS, PEC\nPrevoznici iz južne Srbije • Re: Pejić tours, Novi Pazar\nPrevoznici iz BiH • Re: Kantic Line,Vukovo/Tesanj\nPrevoznici iz Hrvatske • Re: Bačmaga prijevoz - Robert line


Svašta ste nam ukrali, ali najgore je što ste ukrali i ono što niko neće moći da nam vrati , ukrali ste nam vreme.\nPre gotovo četvrt veka, Evropa, a sa njom, posredno ili neposredno, vremenom i čitav svet, našli su se na raskršću na kakvo se nailazi jednom u više generacija. Pao je Zid i valjalo je odrediti nove pravce kretanja nacionalnih privreda, politika, društava, njihovih kultura i drugih sistema vrednosti, valjalo je krenuti od nečega što je okončano, ka nečemu što se nametalo kao neizbežan izazov, valjalo je krenuti u novu epohu.\nSrbija se opredelila da krene unazad, na suprotnu stranu, ka onim prostorima u koje su svi koji su trebali da stignu, odavno tamo stigli. Usput, Srbija je zaratila sa svima u okruženju, ne libeći se ni da zarati sama sa sobom, sa logikom civilizacije, sa putokazima istorijskog trenutka, sa svojim građanima. I to traje četvrt veka, ta poražavajuća okupacija Srbije od strane beskrupulozne manjine nad ogromnom sluđenom, opljačkanom, obespravljenom, obeznađenom, beskrajno poniženom većinom.\nNapori te sramne manjine da opljačkaju što više nacionalnih dobara odavno su prešli sve granice, prelazeći čak i granicu koje se drže i strani okupatori – uništavaju i prosvetu, medije, kulturu, umetnost, tradiciju, gradeći pored svoje sadašnjosti i svoju istoriju. Pored materijalnih, žele da nam uzmu i duhovna dobra, ona koja pripadaju svakome od nas pojedinačno i svima nama zajedno, ona koja svaki narod definišu pred drugim narodima.\nDa bi se svemu ovome reklo – dosta, nije potrebna hrabrost, potrebna je samo minimalna doza samopoštovanja, odanosti svojoj porodici i briga za njen opstanak, minimalna svest o neotuđivosti otetih prava i želja da se ona odbrane. Potrebna je i želja da se živi u drugačijoj, boljoj Srbiji, sazdanoj od većine, po meri većine i za tu većinu.\nKampanja DOSTA koju smo pokrenuli namenjena je takvoj većini, muškarcima i ženama sa jednakim pravom na radnom mestu, sa istom platom za isti posao, sa ničim ometenim pravom na zasnivanje i podizanje porodice, mladima da završe kvalitetno obrazovanje koje donosi stabilan, održiv, trajan, pristojan posao, penzionerima koji mogu nesmetano i kvalitetno da provode smiraj života, onima koji će se tek roditi da upoznaju bolju Srbiju od ove u kojoj danas živimo. Ako sebe vidite kao pripadnika ove većine, poslužite se ovom kampanjom da dokažete da ste većina koja traži da joj se vrati Srbija. Dokažite da ste činjenica, a ne statistika! Uzmite kampanju, ona je vaše vlasništvo, sredstvo da sa drugima, zajedno, solidarno, ukinemo okupaciju našeg društva. Recimo:\nOriginalni tekst na memorandumu možete preuzeti ovde.


NEKO ĆE MORATI DA ODGOVARA: "Ujak je samo pratio znake koji ne pokazuju da auto-put nije otvoren za saobraćaj" | DNEVNE\nNEKO ĆE MORATI DA ODGOVARA: “Ujak je samo pratio znake koji ne pokazuju da auto-put nije otvoren za saobraćaj”\n“Ujak je očajan, iako nisu njegovom krivicom dvojica njegovih rođaka izgubili život. On je samo pratio saobraćajni znak, a kriv je onaj koji nije jasno upozorio da autoput nije u upotrebi”.\nTako za “Blic” priča Željko Kostić, sestrić Milana Stankovića (68) iz Nemačke, koji je vozio mercedes u kojem su, posle zakucavanja u betonsku barijeru na neotvorenoj deonici Koridora 11 od Uba do Lajkovca u nedelju oko 4 ujutro, poginuli Beograđani Miroslav Jovanović (70) i Čedomir Zorin (70).\n– Ujaku se u 40 godina karijere profesionalnog vozača i to u Nemačkoj, gde je stekao penziju i gde mu živi porodica, nikada nije dogodilo tako nešto. Zbog toga je očajan i psihički sve ovo mnogo teško podnosi – priča Željko Kostić.\nPrema njegovim rečima, svi oni su bili u okolini Uba, na izjavi saučešća povodom smrti njegove sestre, i vraćali su se za Beograd. Ujak mi je ispričao da je samo pratio saobraćajnu signalizaciju i znake, te da je na uključenju na auto-put u Nepričavi ispred njega takođe bio jedan automobil koji je krenuo u istom pravcu. Ujak ga je na autoputu pretekao i tako mu, praktično, spasao život jer je prvi došao do betonske barijere na 12 kilometru deonice gde autoput prestaje, udario u nju i survao se u rupu – priča Kostić i dodaje da je vozač kojeg je pretekao video šta se dogodilo i uspeo da uspori, a potom pozove policiju i hitnu pomoć.\nNigdenije bilo znaka da put nije otvoren\n– Odgovornost je na onome ko saobraćajni znak, koji označava uključenje na auto-put, nije propisno obeležio, da se zna da on nije otvoren. Takođe i na onima koji su betonske barijere na početku uključenja pomerili i tako otvorili ulaz na put koji nije u upotrebi.\n-Moj ujak je vozio po propisu i prateći postojeću saobraćajnu signalizaciju, nije on dužan da gleda televiziju da bi znao da li nešto radii li ne – ogročen je Stankovićev sestrić.


Višespratnica sa stanovima za izbeglice\nNaslovna Info Opštinske vesti Višespratnica sa stanovima za izbeglice\nPored novog pravoslavnog hrama u Bačkoj Palanci\nU januaru ove godine u bačkopalanačkom stambenom naselju “Sinaj”, a tik uz novu srpsku pravoslavnu crkvu posvećenu Pokrovu Presvete Bogorodice, početa je izgradnja višespratnice sa 16 stanova namenjenih izbeglicama iz Hrvatske i Bosne i Hercegovine.\nBranislav Šušnica, predsednik opštine Bačka Palanka, nedavno je rekao da je vrednost ove zgrade preko pola miliona evra, odnosno da donacija Fondacije regionalnog programa kojom upravlja Banka za razvoj Saveta Evrope iznosi 500.000 evra. Ovdašnja lokalna samouprava učestvovala je sa zemljištem, potrebnom infrastrukturom, finansirala je projektnu dokumentaciju i izgradnju sedam parking mesta na javnoj površini, pa se vidi da je vrednost objekta znatno veća od donatorskih sredstava. Useljenje, kako se očekuje, treba da bude do kraja godine.\nZaduženi za pitanja izbeglih i interno raseljenih u ovoj opštini kažu da je u saradnji sa Komesarijatom za izbeglice i migracije do sada dodeljeno 28 seoskih domaćinstava sa okućnicom u pojedinačnoj vrednosti od 9.500 evra, a tome treba dodati i građevinski materijal čija pojedinačna vrednost iznosi 1.500 evra. Pored toga dodeljeno je i 25 paketa građevinskog materijala čija pojedinačna vrednost iznosi 9.000 evra, te je dodeljno 16 montažnih kuća.\nBačka Palanka je do sada u rešavanje izbegličkih problema uložila 15 miliona evra, a u ovoj godini je planirano i 19 miliona dinara. Početkom avgusta ugovore sa Opštinom u svoje i ime svoje porodice potpisali su Brane Knežević i Siniša Milutinović, izbeglice od 1995. godine. Mnogočlanoj porodici Knežević dodeljena je kuća sa okućnicom u Silbašu, a Milutinovići su nov dom dobili u Pivnicama.\nizgradnja zgrade za izbeglice\nPrethodni tekstCilj vrh tabele\nSledeći tekstUvećava broj košnica


Graz /Rođeni u BiH, dobili austrijsko državljanstvo, s devetero djece preselili u Siriju / Radio Sarajevo\nFoto: Kleine Zeitung/Regionalni sud u Grazu\nGraz / Rođeni u BiH, dobili austrijsko državljanstvo, s devetero djece preselili u Siriju\n13. 06. 2018. u 20:05:00 Radiosarajevo.ba\nTužilaštvo je objasnilo da su muškarci pohađali "kurs šerijata" i dobili borbenu obuku u Siriji. Međutim, pokazalo se da život pod okriljem ISIL-a nije bio tako ružičast kako su zamišljali pa su članovi dvije porodice u aprilu 2016. pobjegle u Tursku, odakle su deportirani u Austriju.\n"Mnogi pustinjski narodi nose tamnu odeću jer je to najbolja zaštita od sunca", pokušao je jedan od branitelja osporiti navode tužitelja.\nNa novom suđenju optuženima su malo ublažene kazne: Muškarac (39) je dobio devet godina i devet mjeseci, njegova supruga (40) devet godina i tri mjeseca, koliko i otac druge porodice (50), dok je posljednja optužena (44) osuđena na osam godina i tri mjeseca zatvora. Četiri osuđene osobe su odmah najavile žalbu na presudu\nTagovi: Austrija ISIL Sirija bh. dijaspora suđenje\nCG / Hamid Beharović na sudu: Nisam otišao u Siriju da ratujem nego zbog boljeg života\nSud BiH / Iz Kladuše krenuo u Siriju, stigao samo do Sarajeva


TV Most - Junker zahteva da Velika Britanija plati račun zbog izlaska iz EU\nJunker zahteva da Velika Britanija plati račun zbog izlaska iz EU\nPredsednik Evropske komisije Žan-Klod Junker požalio se danas da će pregovori o izlasku Velike Britanije iz EU trajati duže nego što se očekivalo i izneo zahtev da Vlada britanske premijerke Tereze Mej plati račun za razlaz.\nJunker je rekao da Britanci, partneri EU, "otkrivaju, kao i EU, svakog dana nove probleme" i dodao da će "taj proces trajati duže nego što se prvobitno mislilo".\nDan pošto je glavni pregovarač EU za Bregzit Mišel Barnije rekao da su pregovori o iznosu koji Velika Britanija treba da plati zapali u ćorsokak, Junker je insistirao da "oni moraju da plate".\nOn je u Luksemburgu naveo da EU ne traži ogroman iznos od Britanaca i dodao da on "nije u osvetničkom raspoloženju".\nBrojne procene unutar EU nagoveštavaju da bi taj račun mogao da iznosi izmedju 60 i 100 milijardi evra, a britanska vlada odbacuje mogućnost da plati toliki iznos.\nU nacrtu izjave sa predstojećeg samita EU, koji je podložan izmenama i u koji je Asošiejted pres imao uvid, navodi se da će lideri naložiti ministrima EU i Barnijeu "da započnu interne pripremne razgovore" o budućim odnosima dve strane.\nPregovori o Bregzitu sporo napreduju, a lideri EU zahtevaju da mora doći do napretka po pitanju finansijskih obaveza Velike Britanije zbog izlaska iz Unije, prava gradjana pogodjenih Bregzitom, kao i po pitanju buduće granice Irske i Severne Irske.


Dani nauke u Nišu | NisCafe\nDani nauke u Nišu\nPrepoznavajući potrebu za većim angažovanjem mladih u oblast nauke, AIESEC u Nišu po prvi put organizuje projekat “Dani nauke” koji ima za cilj da podstakne mlade da se bave naukom i da im ukaže na ekonomsku isplativost iste.\nSamo 0.3% GDP-a se u Srbiji izdvaja za nauku, što nas stavlja na samom dnu lestvice u Evropi kad su u pitanju izdvajanja za nauku. Naučne institucije su uglavnom slabo razvijene, a naučna istarživanja se ne podstiču. Sve je manji broj svršenih srednjoškolaca koji upisuju neki prirodni fakultet jer ih obrazovni sistem i trenutna situacija u zemlji ne podstiču dovoljno na takav korak. Sa druge strane, već godinama je u našoj zemlji ispoljena tendencija odliva mozgova. Mladi, perspektivni ljudi, puni novih ideja, odlaze u inostranstvo kako bi se bavili naukom tamo gde za to postoje bolji uslovi i gde se njihov rad više ceni i poštuje.\nProjekat će biti realizovan u periodu od 18.3 do 15.4.2011. i sastoji se iz tri dela: predavanja za učenike srednjih škola, konkurs za esej na temu iz oblasti nauke namenjen srednjoškolcima i predavanja za studente ekonomskih nauka Univerziteta u Nišu. Studenti niškog Univerziteta i eminentni stručnjaci iz sveta nauke i ekonomije pokušaće da na jedan zanimljiv i nesvakidašnji način približe nauku mladima iz jednog totalno drugačijeg ugla. Oni će komplikovane naučne teoreme prikazati kroz svakodnevne probleme i nedoumice jednog mladog čoveka.\nAIESEC je međunarodna platforma koja omogućava mladima da otkriju i razviju sopstvene\npotencijale kako bi imali pozitivan uticaj na društvo. Prisustvom na više od 1700 univerziteta u preko 107 zemalja, AIESEC je najveća studentska organizacija na svetu.\naiesec dešavanje\t2015-04-09\nOznake: aiesec dešavanje\nStarije: Napokon: Gasi se kotlarnica u Kliničkom centru\nNovije: Velika prolećna akcija sređivanja Niša\nOve godine u Srbiji se prvi put održava Youth to Business forum, u organizaciji AIESEC-a.\nMeđunarodna studentska organizacija AIESEC organizuje projekat Career Development koji će se održati 25. i 26.02.2014. u prostorijama Univerziteta Singidunum, sa početkom od 10h.\nStudentska organizacija AIESEC pruža sjajnu priliku svim zainteresovanima da nauče nešto novo, upoznaju različite kulture, unaprede svoje znanje engleskog jezika, pa čak i da osvoje besplatnu praksu u inostranstvu.


Kvaka 23 :: Vesti :: Bez odlaganja Bregzita\nLondon 10. 09. 2019\nBez odlaganja Bregzita\nDrugi put u nedelju dana, parlament je odbacio Džonsonov zahtev da se blokada prevaziđe raspisivanjem prevremenihi zbora.\nParlament je rano jutros glasao protiv raspisivanja izbora, prenosi Rojters. Samo 293 poslanika je podržalo predlog premijera Borisa Džonsona.\nParlament bi trebalo da sada bude raspušten do 14. oktobra, javlja Glas Amerike.\nEvropski lideri su više puta ponovili da nisu dobili nikakve konkretne predloge uoči samita koji se održava 17. i 18.oktobra, na kojem se Džonson nada da će postići dogovor.\n"Ova vlada će nastaviti da pregovara o sporazuma, dok se ujedno priprema da napusti Uniju i bez sporazuma", izjavioje Džonson u parlamentu nakon što je objavljen rezultat glasanja o prevremenim izborima.\n"Ići ću na ključni samit 17. oktobra i koliko god mehanizama da ovaj parlament izmisli da bi mi vezao ruke, pokušaću da postignem dogovor u nacionalnom interesu... Ova vlada više neće odlagati Bregzit", najavio je on.\nLider opozicione Laburističke partije Džeremi Korbin izjavio je da njegova stranka jedva čeka izbore ali neće podržati Džonsonov predlog da se oni održe dok ne bude sigurno da je osigurano odlaganje Bregzita.


U apoteku ćemo uskoro bez lekarskog recepta?! - Ozonpress :: internet portal\nTag: apoteka, lekarski recept, RFZO\nDa li će tada papirni recepti za lekove otići u istoriju Ministarstvo zdravlja i Republički fond za zdravstveno osiguranje tek treba da se dogovore.\nNaime, uskoro se uvode „elektronski recepti“.\nMiroslav Pevac, zadužen za integraciju Integrisanog zdravstvenog informacionog sistema (IZIS), kaže za „Novosti“ da je od priprema za uvođenje elektronskog recepta ostalo još da se na IZIS-u pokrene aplikacija i da apoteke integrišu softver.\n– Mi sad pomoću informacionog sistema evidentiramo oko 13.000 recepata u ustanovama koje su povezane. To je oko pet odsto ukupnog broja propisanih recepata – kaže Pevac za „Novosti“.


Nova prevara kruži Srbijom, stiglo upozorenje - 30.06.2021, Sputnik Srbija\nNova prevara kruži Srbijom, stiglo upozorenje\nJavno preduzeće "Pošta Srbije" upozorilo je da je detektovalo novi pokušaj zloupotrebe logotipa i imena Pošte kojim se građanima putem lažnih i prevarnih SMS... 30.06.2021, Sputnik Srbija\nSMS poruka sadrži link ka stranici koja nije u vlasništvu JP "Pošta Srbije", a na kom se traži uplata novca putem platnih kartica. Kako se dodaje, u cilju edukacije i pomoći građanima Srbije, ukoliko postoje bilo kakve nedoumice, Kontakt centar JP "Pošta Srbije" čiji su brojevi telefona 0700 100 300 i 011 3607 788, stoji na raspolaganju radnim danima od 8 do 20 časova i subotom i nedeljom od 8 do 15 časova.Građanima se savetuje da budu dodatno oprezni, da ne otvaraju linkove u primljenim porukama i da ne unose svoje podatke.Ceo slučaj je odmah prijavljen Nacionalnom CERT-u Republike Srbije - Regulatornoj agenciji za elektronske komunikacije i poštanske usluge, preneo je Tanjug.\nsms, prevara, pošta, društvo\n10:01 30.06.2021 (Osveženo: 03:14 26.08.2021)\nCC0 / piksabej / Paketi\nJavno preduzeće "Pošta Srbije" upozorilo je da je detektovalo novi pokušaj zloupotrebe logotipa i imena Pošte kojim se građanima putem lažnih i prevarnih SMS poruka sugeriše da treba da izvrše određenu uplatu u cilju podizanja izvesne pošiljke.\nSMS poruka sadrži link ka stranici koja nije u vlasništvu JP "Pošta Srbije", a na kom se traži uplata novca putem platnih kartica.\n"Ovim putem želimo da skrenemo pažnju građanima Srbije da JP ''Pošta Srbije'' nikada na ovaj način nije komunicirala sa svojim korisnicima i da ukoliko dobiju poruke slične sadržine ne postupaju na način kako se traži od njih", ističe se u saopštenju.\nKako se dodaje, u cilju edukacije i pomoći građanima Srbije, ukoliko postoje bilo kakve nedoumice, Kontakt centar JP "Pošta Srbije" čiji su brojevi telefona 0700 100 300 i 011 3607 788, stoji na raspolaganju radnim danima od 8 do 20 časova i subotom i nedeljom od 8 do 15 časova.\nGrađanima se savetuje da budu dodatno oprezni, da ne otvaraju linkove u primljenim porukama i da ne unose svoje podatke.\nCeo slučaj je odmah prijavljen Nacionalnom CERT-u Republike Srbije - Regulatornoj agenciji za elektronske komunikacije i poštanske usluge, preneo je Tanjug.


G-Petrol i ove godine generalni sponzor G-Drive štafetnog polumaratona u Sarajevu – Urban Magazin\nG-Petrol i ove godine generalni sponzor G-Drive štafetnog polumaratona u Sarajevu\nKompanija G-Petrol Sarajevo, koja upravlja mrežom Gazprom benzinskih stanica u Bosni i Hercegovini, biće i ove godine generalni sponzor G-Drive štafetnog polumaratona, koji će se održati 17. septembra 2017. godine u Sarajevu.\nKao društveno odgovorna kompanija koja podržava promociju sportskih vrijednosti i zdravog načina života, G-Petrol Sarajevo će drugu godinu zaredom podržati ovu atletsku manifestaciju, jednu od najpopularnijih u Bosni i Hercegovini. Tim kompanije će također učestvovati u G-Drive štafetnom polumaratonu, u okviru kojeg članovi tima treba da u što kraćem vremenu pretrče 21,1 kilometar.\n“Drago nam je što možemo da doprinesemo razvoju amaterskog sporta u Bosni i Hercegovini. Kao što su G-Drive goriva simbol za goriva vrhunskog kvaliteta, tako je i štafetni polumaraton trka koja simbolizuje pobjedu istrajnosti i timskog duha”, izjavio je Srđan Pešević, direktor G-Petrol Sarajevo.\n“Zahvalni smo svim ovogodišnjim partnerima jer su nam omogućili da zajednici i učesnicima ponudimo još više na sportskom, ekonomskom i društveno odgovornom aspektu. G-Drive štafetni polumaraton je veoma popularna trka i očekujemo veliki broj učesnika ove godine”, rekao je Erol Mujanović, direktor Udruženja Marathon koje organizuje manifestaciju u Sarajevu.


TAČKA NA LUDILO: Kina obustavlja bezumno skupe transfere! – Radio Sport\nTAČKA NA LUDILO: Kina obustavlja bezumno skupe transfere!\nKraj fudbalskog ludila u Kini! Državna Glavna administracija za sport objavila je da će ograničiti sume koje će klubovi moći da troše na dovođenje na igrače sa drugih kontinenata.\n“Ograničićemo skupe transfere stranih igrača, a njihove previsoke prihode svesti na razumnu meru,” saopštile su vlasti.\nPosle dolaska Karlosa Teveza u Šangaj Šenhuu za godišnju platu od 38 miliona evrea po sezoni, Administracija je najavila da će “utvrditi maksimalan iznos” za odštete i plate fudbalera, i tako kontrolisati “neracionalno trošenje”.\nKlubovi koji prekorače dozvoljeni limit bit će novčano kažnjeni, a oni koji imaju finansijskih problema će biti isključeni iz prvenstva. U međuvremenu, kineski fudbalski savez je najavio da će ograničiti broj stranih fudbalera na četiri ili pet igrača po klubu.\nOsim Teveza, u Kinu su za basnoslovne sume stigli i Brazilac Oskar za 60 miliona evra odštete Čelsiju, u Šangaj SIPG mu je osigurao platu od 24 miliona evra po sezoni. Hulk je iz Zenita stigao za 33 miliona evra, Džeksom Martinez za 42 miliona, a ponudu je dobio i Kristijano Ronaldo od sto miliona godišnje, uz odštetu Realu od čak 300 miliona evra.\nKlubovi kineske Superlige potrošili su od početka 2016. godine na transfere više nego klubovi engleske Premijer lige, primećeno je na portalu “Transfermarkt”.


Milan presudio Milanu - Zvezda pokazala zube, platila greške i nagovestila koliko može - Izazov\nMilan presudio Milanu – Zvezda pokazala zube, platila greške i nagovestila koliko može\nRadio-televizija Srbije\t 18. februara 2021. 21:38\nMilan je u Beograd došao kao jedna od najboljih ekipa Serije A, kao ekipa koja važi za apsolutnog favorita, tim izbalansiran iskustvom i mladosti, tim vredan oko pola milijarde evra…\n"Rosoneri" jesu izašli sa kombinovanim sastavom, verovatno su mislima već imali Inter, sa kojim se u nedljeu sastaju u jednom od presudnih mečeva u domaćem prvenstvu, ali takvih izgovora ima na obe strane, uzevši u obzir da srpski šampion nije mogao da računa na jednog od najvećih kreativaca Aleksandra Kataija, ali i bez goriva ovog kluba – navijača.\nBilo kako bilo, ono što se moglo videti na terenu, jeste to da Crvena zvezda može da pokaže zube svakom rivalu, da može da se nadigrava, napada ili brani mnogo jače od sebe i na kraju krajeva, da ako mora – bude spremna da skupo proda svoju kožu.\nFantastično suđenje grčkog sudije Sidiropulosa, o kojem je stručnjak u studiju RTS-a Dejan Nedić imao reči hvale, na momenat je zakazalo u trenutku kada je Njegoš Petrović bio fauliran na sredini terena.\nŠto se tiče taktike, moglo se uočiti da se Crvena zvezda za ovaj meč opredelila za formaciju sa tri štopera, ali pet defanzivno orijentisanih igrača, nešto što je radila i protiv Hofenhajma i što se pokazalo kao više nego dobra zamisao Stankovića da što je više moguće limitira napade protivnika, a potom sa velikim brojem igrača prelazi u napadački fudbal.\nOno što se ponavlja kroz čitavu istoriju fudbala, a pogotovo srpsku – jeste da velike utakmice i Evropa ne praštaju greške, bile one male ili ogromne.\nVelika greška koju Milan nije naučio od kolege iz vrha svetskog fudbala – Liverpula, jeste da se nikada ne opušta kada je Milan Pavkov na protivničkoj polovini.\nUprkos evidentnom padu forme u odnosu na meč sa engleskim rivalom, Pavkov je još jednom dokazao da se radi o nepredvidivom napadaču, svojevrsnom "džokeru", koji prkosi nepisanim pravilima.


Kutije sa glasačkim listićima\nDrugi krug lokalnih izbora 1. decembra održaće se u 25 opština na Kosovu.\nCentralna izborna komisija u četvrtak uveče objavila je konačne rezultate za gradonačelnike u 37 od ukupno 38 opština na Kosovu. Izbori u severnoj Mitrovici biće ponovljeni u nedelju 17. novembra.\nDvanaest opština na Kosovu su u prvom krugu dobile gradonačelnike.\nDemokratska partija Kosova odnela je pobedu u Glogovcu, Kačaniku, Skenderaju (Srbici) i Štimlju. Demokratski savez Kosova pobedio je u Istoku, Kosovo Polju, i Podujevu.\nGrađanska inicijativa 'Srpska' pobedila je u tri opštine na severu Kosova, Zvečanu, Leposaviću i Zubinom Potoku.\nU svim opštinama sa srpskom većinom južno od Ibra 'Srpska' ide u drugi krug glasanja.\nU Gračanici se takmiči sa kandidatom iz Saveza kosovskih Srba, u Ranom Lugu sa kandidatom Srpske narodne partije Kosova, u Klokotu sa kandidatom Samostalne liberalne stranke, i u Partešu, kao druga partija, takođe sa kandidatom iz Samostalne liberalne stranke.\n'Srpska' će se u opštini Novo brdo kao druga stranka takmičiti sa Demokratskim savezom Kosova, a u Štrpcu, takođe kao druga, sa Samostalnom liberalnom strankom.\nCIK će certifikovati rezultate nakon isteka zakonskog roka za žalbe koji je počeo od trenutka objavljivanja rezultata. Politički subjekti koji smatraju da ima prostora za žalbe, to trebaju uraditi unutar 24 sata.\nU severnoj Mitrovici, u tri biračka centra, izbori će biti ponovljeni u nedelju 17. novembra. Nakon napada huligana na dan izbora, CIK nije prihvatio izborni materijal iz tih centara.


ZAKON O SLOBODNOM PRISTUPU INFORMACIJAMA: Međunarodni dan prava javnosti da zna\nMeđunarodni dan prava javnosti da zna - 28. Septembar. Tim povodom poverenik za informacije od javnog značja i zaštitu podataka o ličnosti Rodoljub Šabić kaže da je Srbija napravila pomak u oblasti slobode pristupa informacijama od javnog značaja, ali i da veliki broj žalbi koje dobija govori da je problema još uvek mnogo.\nMeđunarodni dan prava javnosti da zna ustanovljen je 2002. godine na zajedničkom sastanku predstavnika uglavnom nevladinih organizacija u Sofiji, a danas se taj dan obeležava širom sveta sa ciljem da se promoviše pravo svakog da traži i dobije informacije koje u njegovo ime drže organi vlasti i istevremeno razvija svoju ličnost i gradi sebe kao aktivnog učesnika u razvoju društva i demokratskoj kontroli vlasti.\nPovodom 28. septembra, Šabić organizuje je organizovao skup na kome će tradicionalno biti dodeljena priznanja predstavnicima organa javne vlasti koji su se u proteklih godinu dana istakli u afirmisanju prava na slobodan pristup informacijama kao osnovnog ljudskog prava i jednog od fundamentalnih principa dobre uprave.\nTom prilikom biće dodeljena i priznanja za najbolji "Informator o radu" po konkursu koji je poverenik raspisao u julu ove godine.\nPriznanja dodeljuje žiri koji se sastoji od uglednih stručnjaka u oblasti slobodnog pristupa informacijama.\n"Već godinama, može se reći, imamo jedan prepoznatljiv kontinuitet i u dobrim, ali, nažalost, i u lošim stvarima kada je u pitanju primena Zakona o slobodnom pristupu informacijama", rekao je za Tanjug Šabić.\nPrema njegovim rečima, dobro je to što se zakon masovno koristi.\nKako je naveo, zakon koji je svojevremeno donet više kao kozmetički, da bi se pokazalo da smo demokratska zemlja i da jamčimo javnosti pravo da zna, pretvorio se u sredstvo koje masovno koriste, ne samo medijski poslanici, nego i građani.\nŠabić je istakao i da je pozitivno to što je afirmisana institucija na čijem se čelu nalazi.\nNavodeći da je to dobra stvar, on je ocenio da nije dobro to što ima još uvek veliki broj žalbi koje poverenik dobija, jer to govori da je problema još uvek mnogo.\nPrema njegovim rečima, još uvek ima mnogo incidenata, još uvek se do neke informacije do koje bi se moralo dolaziti lako, bez ikakvih problema, dolazi samo nakon intervencije poverenika, a nekada ni nakon nje.\nIstičući da nije više cilj da građani i novinari traže informacije i da ih dobiju nakon žalbe povereniku, on je ocenio da mora da se pređe u "drugu fazu", a to je da se do "lavovskog" dela informacija dolazi bez posebnog zahteva tako što se javno objavljuju na elektronskim prezentacijama i sajtovima organa, što bi trebalo da bude standard.\nMeđutim, to nažalost nije slučaj, kaže poverenik i dodaje da je pod njegovim uticajem, pritiskom, zahtevima i apelima broj informatora višestruko veći nego što je postojao.\n"Ogroman broj organa danas ima informatore, ali se uvek otvara pitanje njegove sadržine, ažurnosti, kvaliteta. I na tim informatorima najčešće nedostaju upravo informacije o raspolaganju javnim novcem, dobrima, resursima koje bi morale biti nesporne. Trag javnog novca, mora biti jasan, vidljiv i dostupan najširoj javnosti i svako ko ima s tim problem, ima ozbiljan problem", rekao je Šabić.


Vučić i Nikolić – dobar i loš policajac | Izbor iz štampe | DW | 21.05.2015\nVučić i Nikolić – dobar i loš policajac\n„Predsednik Srbije Tomislav Nikolić želi da povrati Kosovo. To je suprotno vladinoj politici integracije u Evropsku uniju, piše minhenski „Zidojče cajtung“ u tekstu pod naslovom „Apetit prema malom susedu“.\n„Tomislav Nikolić je izgradio imidž galamdžije“, piše Zidojče cajtung: „Taj 63-godišnjak je od 2012. godine predsednik Srbije. Ali nacionalista se do sada nije pokazao kao državnik-diplomata. Tek što je izabran, negirao je genocid u Srebrenici koji su 1995. godine počinili bosanski Srbi nad 8.000 muslimanskih Bosanaca. Nikolićev novi pothvat jeste da predstavi još uvek nezvanični plan kako da Srbija povrati Kosovo. Televizija B92 izveštava da predsednik želi Kosovo da proglasi za autonomni deo Srbije. Za Kosovo to nije samo provokacija, već i pretnja. Mala republika nezavisnost je proglasila 2008. godine. SAD i većina evropskih zemalja priznaju Kosovo kao državu – Kina, Rusija i Srbija ne. Više od 80 procenata kosovskog stanovništva su etnički Albanci, sedam procenata čine Srbi. Nikolićeva retorika širi strah da Beograd raspiruje velikosrpske planove aneksije.“\nU suprotnosti sa time je držanje srpskog premijera, ocenjuje minhenski list: „Aleksandar Vučić u utorak (19.5.) je posetio nemački Bundestag i naglasio da Srbija želi da bude 'stub stabilnosti u regionu'. 'Ne bojimo se napornog rada koji je pred nama kako bi ostvarili dalje uspehe u procesu integracije sa EU“, izjavio je Vučić. Evropska unija od Srbije zahteva blisku saradnju sa Kosovom. Vučić je zaista prišao svojim susedima: od 2012. Srbija je saglasna da Kosovo učestvuje na međunarodnim konferencijama kao Kosovo. I međusobna zabrana uvoza je ukinuta 2011. godine.“\nFlorijan Biber: Postoji podela uloga između premijera i predsednika\n„Da li je Nikolićev potez korak unazad u srpsko-kosovskim odnosima? Florijan Biber, direktor Centra za istočnoevropske studije na univerzitetu u Gracu, ukazuje da postoji podela uloga između premijera i predsednika u Srbiji, po scenariju 'dobar i loš policajac'. Predsednik Nikolić i premijer Vučić su obojica članovi nacionalno-konzervativne Srpske napredne stranke. Ali dok Nikolić koristi desničarsko-populističke izjave, Vučić se odvojio od radikalnog nacionalizma. 'Mnogi građani Srbije žele da pristupe EU. Istovremeno, postoje i nesimpatije prema Zapadu, koji je 1999. godine bombardovao Beograd', podseća Florijan Biber. Reč 'Kosovo' se koristi kako bi se u domaćoj politici pokazalo da se ne pristaje na dominaciju EU. Međutim, Nikolićevi planovi su jednostavno nedelotvorna polemika.“\nIpak, u pozadini krize u Makedoniji, ta polemika dobija na težini, ocenjuje Zidojče cajtung: „Srbija podržava vladu Nikole Gruevskog koji je u Makedoniji optužen za korupciju. Zahtev opozicije da podnese ostavku se u pojedinim srpskim medijima predstavlja kao albanska zavera. Piše se da protivnici Gruevskog žele da albansku manjinu Makedonije ujedine sa Kosovom, Albanijom i delovima Srbije, kao i to da slabljenjem vlade Gruevskog rukovode SAD. To je ocena sa kojom se slaže i Moskva: svrgavanjem Gruevskog, Zapad želi da spreči izgradnju turskog gasovoda, koji planira Rusija, a koji bi prolazio kroz Srbiju i Makedoniju.“\nKorupcija na jugu Evrope\nList Berliner cajtung piše o rezultatima ankete o korupciji koju je sprovela konsultantska kompanija EY, a čiji su rezultati juče (20.5.) predstavljani u Frankfurtu. Ispitano je 3.800 evropskih menadžera, od kojih je 100 iz Nemačke. Rezultati pokazuju da svaki četvrti menadžer u Nemačkoj smatra da je korupcija široko rasprostranjena. U poređenju sa drugim evropskim zemljama, Nemačka je na listi zauzela jedno od poslednjih mesta. Podmićivanje je najviše rasprostranjeno u južnom delu Evrope, piše Berliner cajtung: „U jugoistočnoj Evropi je podmićivanje znatno više rašireno: 92 procenta menadžera u Hrvatskoj smatra da je korupcija prisutna u ekonomskom životu. Istog je mišljenja u Sloveniji njih 87 odsto, a u Srbiji 84 procenta menadžera. Prema rezultatima ankete, bolje pozicionirane od Nemačke su jedino skandinavske zemlje, kao i Estonija, Švajcarska i Holandija.“\nPovezani sadržaji Srbija, Kosovo, Evropa, Kosovo, Tomislav Nikolić, Štampa, Evropa, Srbija i region\nKljučne reči Kosovo, Tomislav Nikolić, Aleksandar Vučič, EU, Makedonija, Srbija, Albanija, štampa\nTrajni link https://p.dw.com/p/1FTcj


Proslava Marlijevog rođendana (Hornsman Coyote) u Beogradu i Novom Sadu - Rock SvirkeRock Svirke\nProslava Marlijevog rođendana (Hornsman Coyote) u Beogradu i Novom Sadu\nPovodom rođendana legendarnog Boba Marlija (Bob Marley) u Beogradu i Novom Sadu sledećeg vikenda biće održani koncerti na kojim će nastupiti Hornsman Coyote, Balkan Music Box Riddim, CheGuerillaz, Irie Revolution Sound.\nHornsman Coyote je poznati rege autor čiji je singl „Belly of the Beast“ digao prašinu na međunarodnoj muzičkoj sceni. Nakon brojnih nastupa širom sveta, Coyote će se domaćoj publici predstaviti nastupom sa osmočlanim živim bendom Balkan Music Box Riddim, sastavljenim od najtalentovanijih muzičara ovoga žanra.\nU okviru priprema za koncertnu proslavu Boba Marlija u Beogradu i Novom Sadu, produkcijska kuća „Balkan Music Box” prezentovala je novu pesmu i spot Kojota pod nazivom „Seems like revolution”.\nU Beogradu, koncert će biti održan u petak 8. februara u Božidarcu. Kao predgrupa nastupiće sastav CheGuerillaz. Pretprodaja karata po ceni od 400 dinara u Felix shop-u (TC Sremka, I sprat). Cena karte na ulazu iznosiće 500 dinara.\nDan kasnije nastupaju Novom Sadu u klubu Quarter gde će predgrupa biti Irie Revolution Sound. Ulaznice možete nabaviti na prodajnim mestima Gigstixa po ceni od 400 dinara u pretprodaji i 500 dinara na dan koncerta.


Boban Rajović u Inđiji peva za teško bolesnu decu - PRess Serbia | PR PRess team\nBoban Rajović u Inđiji peva za teško bolesnu decu\nNakon što se u Travniku odrekao honorara od nastupa i isti dao u humanitarne svrhe Boban Rajović je odlučio da nastavi pomagati onima kojima je pomoć potrebna, te će u nedelju u Inđiji održati još jedan u nizu humanitarnih koncerata.\nKompletan prihod od koncerta namenjen je teško oboleloj deci iz materijalno ugroženih porodica sa ovog područja.\n“Drago mi je da mogu na ovaj način pomoći toj deci. Ovim putem želim da se zahvalim preduzeću Majkić koji su pokrovitelji koncerta, kao i koleginici Romani Panić koja je takođe pokazala svoju humanost te će mi se pridružiti na humanitarnom koncertu u Inđiji” – kaže Rajović i dodaje kako mu je cilj da do kraja ove ali i u narednoj godini odradi što više humanitarnih projekata kako bi opravdao priznanje “Humanista godine” koje su mu pre par godina dodelili građani Zenice.\nSpecijalni gost na koncertu je Davor Štefanek, hrvač koji je na nedavno održanim olimpijskim igrama u Rio de Žaneiru osvojio zlatnu medalju.\n“Drago mi je da sam upoznao Štefaneka i da će baš on biti gost humanitarnog koncerta. O njemu mislim sve najbolje, apsolutno zaslužuje uspeh i verujem da mu tek predstoje najblistaviji momenti u karijeri” kaže Rajović.\nHumanitarni koncert će biti održan u nedelju 11. septembra na Trgu u Inđiji a organizatori kao i pokrovitelj koncerta, preduzeće Majkić iz Inđije veruju da će ovo biti jedan od najposećenijih koncerata u Inđiji i okolini.\nBoban Rajović nastupio je kao specijalni gost na Ohridskom festivalu\nMeđunarodni muzički festival Ohridski Trubaduri ove godine održan je od 22.8 do 25.8. ,a program istog je po danima bio podeljen na dečije,pop-folk i internacionalno ceče. Tako je u sklopu folk večeri kao specijalni gost festivala nastupio Boban Rajović.\nUz taktove svojih brojnih hitova atmosferu je držao na zavidnom nivou,a svoju neverovatnu energiju je prenosio na publiku,koja je neumorno igrala i pevala.Pored toga što je armiji svojih fanova poklonio odličnu žurku,Boban ih je počastio i primerkom svog posljednjeg albuma.\nTagoviBOBAN boban rajovic Davor Štefanek humanitarni koncert ohridski festival press srbija\nPILETINA SA PARMEZANOM KOJU ĆETE OBOŽAVATI! (VIDEO RECEPT)\nOgnjen Amidžić dirljivom tetovažom flamingosa počast Marinku


Detalj sa meča naših i španskih juniorki\nImajući u vidu Ustav Republike Srbije, kojim se podrazumeva da je Kosovo i Metohija sastavni deo naše zemlje, prvi rukometni duel ovih selekcija donosi i pitanje - šta će uraditi naša ekipa, koja je prema pravilima Međunarodne rukometne federacije (IHF) obavezna da nastupi, jer je IHF priznao državnost pomenute teritorije.\n"Kako država bude odlučila, tako ćemo i postupiti", rekao je za Blicsport predsednik Rukometnog saveza Srbije Božidar Đurković.\nKvalifikacioni turniri igraju se od 23. do 25. marta naredne godine. Iz Grupe 5, u kojoj su pored dva poemnuta tima još i Norveška i Slovačka, samo će prvoplasirana ekipa izboriti plasman na Svetsko prvenstvo koje će narednog leta biti održano u Mađarskoj.\nPravo domaćinstva pomenutog turnira pripalo je našoj selekciji, saopštio je Rukometni savez Srbije.


VLADA SRBIJE PRELOMILA! Cena rada 155 dinara po satu - Informer\nVLADA SRBIJE PRELOMILA! Cena rada 155 dinara po satu\nVlada Srbije prelomila je danas i ipak donela odluku da minimalna cena rada bude povećana za 8,6 odsto, odnosno da cena po satu rada bude 155 dinara\nSa ovom odlukom se, međutim, nisu saglasili predstavnici sindikata.\nPredsednik S S S Srbije Ljubisav Orbović rekao je da su i sindikati i poslodavci kao i predstavnici vlade postigli dogovor da u naredne tri godine minimalna cena rada dostigne visinu minimalne potrosačke korpe.\nNa današnjoj sednici Socijalno-ekonomskog saveta (SES) učestvovali su predsednica Vlade Srbije Ana Brnabić, ministar za rad, zapošljavanje, boračka i socijalna pitanja Zoran Ðorđević, ministar finansija Siniša Mali, Miloš Nenezić, predsedavajući SES-a, Ljubisav Orbović, predsednika ŠS Srbije i Zoran Stojiljković, predsednik UGS Nezavisnost.\nnajnovije hitno najnovija vest informer.rs\n14:42 Društvo 1\nMILAN NEDIĆ NE MOŽE DA BUDE REHABILITOVAN! Apelacioni sud doneo pravosnažnu odluku\n19:33 Društvo 0\nČADEŽ: Poslovna zajednica regiona učestvovaće na Samitu o Zapadnom Balkanu u Poljskoj!


Za dlaku izmakla pobeda: ,,ŽORK” Kikinda poražene na domaćem terenu- Kikinda Online News – Kikinda Online News\nBy aleksandar.zigic09@gmail.com\t November 27, 2019 November 27, 2019 No Comments\nU okviru utakmice devetog kola Super B lige rukometašice ŽORK ,,Kikinda” poražene su na domaćem terenu na parketu u hali ,,Jezero” od ekipe RK ,,Mladi Radnik” iz Radinca rezultatom 27:26(13:10). Iako su rezultatski bile veoma blizu sa gostujućom ekipom, dosta tehničkih grešaka i promašenih šuteva naše Kikinđanke koštalo je pobede:\n-,, Totalno smo podbacili u odbrani, u napadu, usled tehničkih grešaka i promašenih šuteva, pogotovo pred kraj utakmice. Danas uopšte nismo funkcionisali, šta god da smo se dogovarali, to nije išlo, nismo poštovali dogovor, pa je i ovaj rezultat još na kraju bio dobar, iako smo imali realnu šansu za izjednačenje. Govorio sam im da je svaki bod koji se izgubi kod kuće jako težak, prošli put smo to nadoknadili u Beogradu. Sad idemo ekipi ,,Petrovca” koja je vrlo iskusna ekipa, a poslednje kolo nam dolazi Kučevo. Videćemo šta će biti dalje, nastavljamo dalje. Mislim da možemo da igramo sa svima samo nam fali iskustva” – izjavio je trener ,,ŽORK” Kikinda Dragan Mrakić.\nSedam golova za Kikindu postigla je Teodora Đukičin, dok je Željana Radaković šest puta bila precizna. Ana Čubrilo i Linea Čočaj po pet puta su zatresli protivničku mrežu, dva pogotka postigla je Slađana Latinović, a Ivana Jovanović jedan.\n-,, Mi smo relativno mlada ekipa za ovo sve, ali možemo da igramo ovde, danas nismo dale sve od sebe da bi došle do pobede. Ostale su nam još dve utakmice i iskeno se nadam da ćemo moći da ih dobijemo” – rekla je Natalija Prodanov iz ,,ŽORK” Kikinda.\nKoncert Muzičke škole ,,Slobodan Malbaški” u okviru osmog ,,Sovembra” – Kikinda Online News


Kantone, koji je bio u poseti Beogradu povodom započinjanja dvogodišnjeg Tvining projekta, koristeći primere iz iskustva Italije objasnio je na koji način bi život u zemlji poput Srbije mogao postati bolji kako borba protiv korupcije bude odmicala.\n- Kvalitet života građana poboljšava se samim poboljšanjem kvaliteta usluga, a što ima manje korupcije, to je i taj kvalitet usluga bolji - rekao je Kantone, navodeći kao primer dobre prakse kontrole u zdravstvu - jednoj od oblasti u kojoj je korupcija u Srbiji najizraženija.\n- Italija ima sistem kontrole različitih lista čekanja na lekarske preglede, koje su bile podložno tle za mehanizme korupcije. Na primer, ukoliko neko ne bi želeo da čeka onoliko koliko bi morao zbog mesta na listi, uvek bi mogao da da mito nekome od zaposlenih i da se popne više - objasnio je Kantone, ističući da precizniji sistemi kontrole ovakvih problema garantuju građanima mogućnost da budu jednako tretirani.\nU Beogradu predstavljen Tvining projekat\nPredsednik italijanske Nacionalne antikorupcijske agencije kao još jedan pozitivan primer poboljšanja kvaliteta usluga naveo je kontrole koje se tiču javnih nabavki.\n- Te kontrole omogućavaju da konkurencija bude šira i kvalitetnija, što dovodi do smanjenja cena. Tako može i da se uštedi novac na javnim nabavkama - dodao je on.\nOn je naveo i da se kontrolama otvara mogućnost da bilo ko učestvuje na nekom tenderu ili na nekoj javnoj nabavci, kao i da na taj način indirektno dolazi do poboljšanja kvaliteta života građana.\nKantone tokom jučerašnjeg dana sastao sa premijerom Srbije Aleksandrom Vučićem koji mu se zahvalio na pomoći Vladi Srbije u borbi protiv korupcije, istakavši da je to i izraz podrške Vlade Italije evropskom putu Srbije.\nDa je jedna od glavnih uloga Evrope u Srbiji da poboljša kvalitet života građana juče je na predstavljanju Tvining projkta u Srbiji rekao i ambasador Italije u Beogradu Đuzepe Manco.


Ubijena dvojica srpskih mladića\n28. avgust/kolovoz, 2005.\nPolicija je zbog sumnji da je povezan sa ubistvom dvojice i ranjavanjem još dvojice Srba kod Štrpca, privela jednog Albanca, a pustila je trojicu koje je ranije uhapsila. Predstavnici međunarodne policije saopštili su da su trojica Albanaca oslobođeni zbog nedostatka dokaza. Identitet četvrtog Albanca, uhapšenog naknadno, nije objavljen.\nNapadači, čiji identitet još nije utvrđen, ubili su u subotu uveče dvojicu srpskih mladića, a još dvojicu ranili na putu Uroševac-Skoplje, kod Štrpca. Ubijeni su Ivan Dejanović, rođen u Prilužju, i Aleksandar Stanković, rođen u Konjuhu u opštini Lipljan. Na srpske mladiće, koji su se nalazili u automobile, pucano je iz vozila u pokretu. Portparol UNMIK-a Šeron Mekferson:\n“U subotu, 27. avgusta oko 22.00 časa i 40 minuta, policija je informisana o napadu vatrenim oružjem u kome su dve osobe izgubile život, a dve su ranjene. Incident se dogodio kod Štrpca.”\nMekferson ističe da su napadači pobegli. a portparol Kosovske policijske službe Arber Beka opisuje kako se napad dogodio:\n“Napad se dogodio kada je na automobil, u kome su se nalazili srpski mladići, a koje se kretalo u pravcu Štrpca, pucano iz vozila u pokretu. Napadači su pobegli. Nakon toga je jedan mladić, koji je zadobio ranu na ruci, zaustavio patrolu Kosovske policijske službe i zatražio pomoć.”\nPolicija je žrtve prebacila u bolnicu u Uroševcu, gde je konstantovano da su dva srpska mladića preminula, a jedan je u kritičnom stanju.\nZbog ubistva dvojice srpskih mladića, šef UNMIK-a Soren Jesen Petersen vratio se ranije iz službene posete Skandinaviji. On je na prištinskm aerodromu rekao:\n“Šokiran sam i zgrožen ovim apsolutno besmislenim zločinom.”\nŠef UNMIK-a je u prethodno izdatom saopštenju zatražio od policijskih organa da se maksimalno angažuju i ako treba prevrnu svaki kamen, kako bi otkrili počinoce ovog, kako je rekao, gnusnog kriminalnog dela. Jesen Petersen je istovremeno pozvao da se ne šire glasine:\n“Mislim da špekulacije ne mogu pomoći, to je čak vrlo neodgovorno, treba sačekati rezultata istrage, a ne žuriti sa zaključcima.”\nI predsednik Kosova Ibrahim Rugova snažno je osudio ubistvo srpskih mladića, navodi se u saopštenju iz Rugovinog kabineta. Kabinet kosovskog predsednika, koji se nalazi na lečenju u Nemačkoj, “traži od nadležnih organa da preduzmu sve mere kako bi se počinioci izveli pred lice pravde.” U saopštenju se izražava saučešće porodicama ubijenih.\nIncident je osudila i opoziciona partija Ora, Vetona Suroija, ocenjujući da se radi o kriminalnom aktu i napadu na građane Kosova i politički proces. Politički predstavnici kosovskih Srba izrazili su veliko ogorčenje zbog ubistva srpskih mladića. U reakciji šefa Kancelarije Sjedinjenih Američkih Država u Prištini Filipa Goldberga navodi se da su srpski mladići ubijeni hladnokrvno:\n“Bio sam besan kada sam saznao za hladnokrvno ubistvo dva kosovska Srbina kod Štrpca, zločin u kome su još dva kosovska Srbina ranjena.”\nAmerička kancelarija je apelovala na sve građane da pomognu policiji kako bi se počinioci izveli pred lice pravde, a stanovnike Kosova da ostanu mirni.\nU napadu kod Štrpca povređeni su Nikola Dukić iz Novog Naselja u opštini Lipljan, koji se se nalazi u prištinskoj bolnici, dok je Aleksandar Janićijević iz Štimlja lakše ranjen. Potpredsednik Vlade Kosova Adem Saljihaj posetio je Dukića u bolnici i izrazio žaljenje zbog incidenta:\n“Bez obzira na motive i počinioce, policija treba da radi intenzivno sa svim drugim nadležnim organima kako bi rasvetlila ovaj slučaj.”\nSaljihaj je pozvao građane da sarađuju sa policijom. Predstavnici UNMIK-a i Kosovske policijske službe kažu da je u toku intenzivna istraga, a za ponedeljak ujutro najavljena je konferencija za novinare policije o detaljima vezanim za dvostruko ubistvo srpskih mladića.


marinaad – AD Marina Bar\nAuthor Archives: marinaad\nObavještavamo da je u Marini Bar, kao rezultat kampanje Turističke organizacije Bar, postavljena javna i besplatna punionica za vozila na električni pogon.\nUz turističku promociju, takav vid prevoza turista je značajan i sa aspekta održivog razvoja i njegovanja zdrave, ekološke sredine i korak naprijed ka održivom razvoju i sprovođenju programa E-mobilnosti na teritoriji opštine Bar i generalno u CrnojGori.\nPunionicu u marini Bar, Turistička organizacija Bar postavila je uz podršku UNDP-a, preduzeća AD Marina Bar i Opštine Bar.\nOBAVJEŠTENJE AD MARINA BAR POVODOM NEVREMENA\nDana 22.decembra 2019. godine, područje Bara pogodio je duboki ciklon. U toku nevremena pored orkanskog vjetra s jakim udarima do 70 čvorova, na području marine Bar bio je upadljiv i veliki plimski talas koji je za par minuta preplavio skoro sve gatove u marini.\nMarina Bar obavještava da je u toku nevremena, usljed jakih udara vjetrova došlo do iskliznuća s kolijevki dva plovila na suvom vezu. Mornarska služba marine je pravovremeno reagovala i pokazala spremnost, stručnost i osposobljenost za reagovanja u vanrednim situacijama kao što je bila i ova. Obavještavaju se vlasnici da su sva plovila koja se nalaze na vezu u moru bezbijedna i da nema oštećenja na istim.\nAD Marina Bar obavještava da u skladu sa poslovnom politikom kompanije,u cilju osavremenjivanju marinske infrastrukture,čišćenja prostora, povećanja operativnosti i nivoa bezbijednosti, te nesmetanog boravka svih korisnika i posjetioca marine, sprovodi kontrolisan promet lica i vozila. S toga, do kraja godine shodno planu instaliraće se i savremeni video nadzor čime će se omogućiti monitoring cjelokupnog prostora marine.\nKao što je poznato marina Bar sprovodi Sistem menadžmenta životnom sredinom u skladu s ISO standardima i politika zaštite životne sredine je sastavni dio integrisanog sistema poslovne politike marine.\nU svrhu stalnog poboljšanja zaštite, ispunjavanja ekoloških standarda i postavljenih ciljeva, AD Marina Bar ima odličnu partnersku saradnju sa Upravom pomorske sigurnosti Bar, na nivou ugovora o poslovno-tehničkoj saradnji.\nPlanirane aktivnosti su unaprijeđenje funkcionisanja marine uz obezbjeđenje široke ponude nautičkih sadržaja i usluga unutar prostora marine, kreiranje prepoznatljivosti marine kroz povezivanje marine i gradskog šetališta sa zaledjem i centrom grada, a kroz očuvanje, unapređenje prirodnih vrijednosti prostora i poboljšanja kvaliteta životne sredine .\nCiljevi i vizija kompanije su inovativnost, kreativnost, podsticanje razvoja, usmjerenost na korisnika, otvorenost za nove ideje, kako bi se pružila nova vrijednost marinskog prostora da se stvore uslovi da marina istovremeno bude atraktivno mjesto i za rad i društveni život, dok je uprava AD Marina Bar već dugi niz godina suočena s devastacijom i uzurpiranjem obalnog prostora od strane nesavjesnih i samovoljnih pojedinaca.\nMarina Bar je tipična mediteranska nautička luka, namijenjena pasioniranim nautičarima i ljubiteljima sportsko-rekreativnog nautičkog turizma i predstavlja destinaciju koju karakterišu izvanredne prirodne vrijednosti, blizina Nacionalnih parkova, vrijedni kulturno istorijski spomenici , gastronomija, običaji i folklor. Pozitivni efekti nautičkog turizma manifestuju se na svim nivoima, a njegov razvoj ne znači samo novi kvalitet cjelokupnog turističkog razvoja, nego i razvoj cijelog niza pratećih privrednih djelatnosti, čiji efekti su posebno značajni za Opštinu Bar i Crnu Goru.


Kineski predsednik Ši Đinping i ruski predsednik Vladimir Putin\nVećina izveštaja o Rusiji i Kini u srpskim medijima je pozitivna, ali određen procenat tih medijskih sadržaja čine i lažne vesti, pokazalo je istraživanje beogradskog Saveta za strateške politike. (CFSP) Da su Moskva i Peking dominantni, sve češće primećuju i zapadni mediji i nevladine organizacije. Koje su posledice takvog oblikovanja javnog mnjenja i može li Zapad da promeni aktuelnu sliku?\n“Dvostruki autoritarni izazov na Zapadnom Balkanu” – tako sve veće prisustvo Rusije i Kine u medijima opisuju autori teksta koji je objavio vašingtonski Centar za evropsku politiku. Primarni akter i dalje je Rusija, a Kina sve više koristi njenu mrežu za slanje svojih poruka, kaže za Glas Amerike Rumena Filipova, jedna od autorki teksta iz bugarskog Centra za studije demokratije.\n„U Srbiji se uticaj širi pomoću političara, odnosno provladinih medija, tabloida, TV stanica koje inače emituju proruske poruke, sada prikazuju Kinu u pozitivnom kontekstu. Takođe, kada govorimo o političkom nivou, interesantno je i da u Srbiji postoji i Nacionalni savet za saradnju sa Rusijom i Kinom, što je jedinstveno u regionu”.\nKako mediji u Srbiji izveštavaju o Rusiji, Kini i Zapadu i koje su posledice?\nPrikazivanje Moske i Pekinga u pozitivnom kontekstu u pandemiji, navodi se u tekstu CEPA, nosi još jednu, važniju poruku: da se autoritarni režimi mnogo bolje snalaze u aktuelnoj krizi od liberalnih demokratija.\n„Zašto je to opasno na Balkanu? Dva su razloga, koja možemo uočiti u Srbiji i nekim istočnoevropskim zemljama. Vidimo u istraživanjima javnog mnjenja da postoji pozitivna percepcija članstva u EU i to je povezano sa ekonomskom perspektivom: zapošljavanjem, putovanjem, ali ne nužno i sa vrednostima. Sa druge strane, postoji pozitivna percepcija Rusije i Kine. Moskva i Peking mogu da iskoriste to raspoloženje u društvu i da preokrenu javno mnjenje u svoju korist. Takođe, postoji nezadovoljstvo procesom demokratizacije poslednjih decenija. I to je veoma opasno jer može navesti ljude da pomisle da će modeli koje nude Rusija i Kina dovesti do boljih ekonomskih rezultata, socijalne pravde i, paradoksalno, boljeg upravljanja državom“, navodi Filipova.\nPozitivne, ali i lažne vesti\nIako pozitivni, mnogi od izveštaja o spoljnopolitičkim akterima u Srbiji su lažni, pokazala je analiza naslovnih strana štampanih medija tokom 2020. koju je radio beogradski Savet za strateške politike uz podršku ambasade SAD. O Rusiji se izveštavalo pozitivno u 66 odsto slučajeva, o Kini u 61,8 odsto, a o Americi u 29,3 odsto.\n“Na primer, četvrtina naslova za Rusiju bile su lažne vesti. Naravno, prednjače vesti sa pozitivnom konotacijom. O SAD je bilo dosta lažnih vesti, važno je napomenuti da sve lažne vesti sa pozitivnom konotacijom su bile vezane isključivo za Donalda Trampa…Kada je reč o Kini, čini mi se da je 20 procenata su bile lažne vesti“, kaže jedna od autorki istraživanja, Dajana Ostojić iz Saveta za strateške politike i dodaje da u plasiranju lažnih vesti prednjači list Večernje novosti.\nO EU se uglavnom izveštavalo neutralno, pa negativno, i u najmanjem procentu pozitivno, dok se u nekim slučajevima se nije izveštavalo uopšte, pokazalo je ovo istraživanje.\n„Ono što je meni bilo fascinantno je da se pomoć EU Srbiji u pandemiji nijednom nije našla kao glavna tema. Sedam puta se našla kao tu negde u ćošku, kao sporedna…Što se tiče evropskih integracija, od ukupnog broja naslova o EU, oni čine manje od 10 procenata, što je poražavajući podatak. Čak se i o tome govori negativno, u smislu da nas EU ucenjuje“, napominje Ostojić.\nŠta može EU?\nEU je ta koja treba da ponudi alternativu kroz jasan datum pristupa, smatra Rumena Filipova.\n“Važno je podsetiti i na istorijski kontekst: u prvom i drugom talasu pridruživanja EU i NATO-u 2004. i 2007, zemljama je bilo važno da imaju jasan datum jer im je to dalo politički stimulus. To se sada ne dešava i postoji mnogo razloga za to. Ali, vidimo da, recimo, mediji poput tabloida Informer ili Sputnjika Srbija pokušavaju da naglase da izmenjena metodologija pristupa zapravo pokazuje da EU ne želi Zapadni Balkan i da zemlje treba da se okrenu Pekingu i Moskvi”.\nIako nadležni tvrde da je evropski put Srbije njeno strateško opredeljenje, pitanje je koliko je to samo na rečima.\n„Činjenica je da je možda već decenijama unazad ta naša spoljnopolitička orijentacija, da grubo kažem, šizofrena. Prosto, u skladu sa potrebama i okolnostima, ali što se tiče iskrene opredeljenosti prema evropskim integracijama, mislim da smo daleko od toga“, zaključuje Dajana Ostojić.


Izetbegović u Briselu sa vodećim ljudima NATO-a: Aktivacija MAP-a od ključnog značaja za BiH - Stranka Demokratske Akcije Gradski Odbor Tuzla\nIzetbegović u Briselu sa vodećim ljudima NATO-a: Aktivacija MAP-a od ključnog značaja za BiH\nBy admin Vijesti Komentari isključeni za Izetbegović u Briselu sa vodećim ljudima NATO-a: Aktivacija MAP-a od ključnog značaja za BiH\nPredsjedavajući Predsjedništva Bosne i Hercegovine Bakir Izetbegović u Briselu se susreo sa generalnim sekretarom NATO-a Jensom Stoltenbergom i ambasadorima članica “Kvinte”. Sagovornici su razmijenili mišljenja o situaciji u Bosni i Hercegovini konstatirajući da je naša zemlja ostvarila značajne i odlučne iskorake u procesu približavanja euroatlanskim integracijama.\nPredsjedavajući Izetbegović je naglasio da su u protekle tri godine, unatoč izazovima i otporima, napravljeni značajni pomaci. Istaknuo je da je Predsjedništvo BiH posvetilo posebnu pažnju i davalo poseban impuls svim procesima koji su se odnosili na integracije, te da su konsenzusom usvojeni strateški dokumenti – Strategija vanjske politike BiH za period 2018.-2023., Pregled odbrane i Plan razvoja i modernizacije Oružanih snaga BiH za period 2017.-2027.\nIzetbegović je informirao generalnog sekretara Stoltenberga i o realizaciji aktivnosti vezanih za aktivaciju Akcionog plana za članstvo.\nIstaknuo je da je u nedavno usvojenoj Strategiji vanjske politike Bosne i Hercegovine naglašeno da nastavak provođenja aktivnosti u odnosu na NATO ostaje prioritet institucija naše zemlje, i da će te aktivnosti biti prvenstveno usmjerene ka aktivaciji i implementaciji MAP-a, za koje postoji širok politički konsenzus u BiH.\nIzetbegović je naglasio da Bosna i Hercegovina u sljedećih deset godina može postati stabilna i prosperitetna evropska država, ali da joj je za to potrebna podrška.\nPotcrtao je da su politički odnosi i praktična saradnja Bosne i Hercegovine sa NATO-om na zavidnom nivou. Podsjetio je da Bosna i Hercegovina kontinuirano učestvuje u mirovnim operacijama i UN-ovim posmatračkim misijama, pa je tako 60 pripadnika Oružanih snaga BiH raspoređeno u Afganistanu u okviru Misije “Odlučna podrška”, a još pet pripadnika u posmatračkim misijama UN-a u Kongu i Maliju.\nNaveo je da je aktivacija MAP-a od ključnog značaja za budući razvoj saradnje i odnosa Bosne i Hercegovine sa NATO-om. Dodao je da bi to bio dodatni i sveobuhvatni mehanizam saradnje, kojim bi NATO i saveznici dali Bosni i Hercegovini mogućnost da dokaže da je odlučan, vrijedan i predan partner u procesu stvaranja sigurnijeg i stabilnijeg regiona.\nPredsjedavajući Izetbegović je u sjedištu NATO-a u Briselu o ovim temama razgovarao i sa ambasadorima Sjedinjenih Američkih Država, Velike Britanije, Njemačke, Francuske i Italije, članicama “Kvinte”.


Usluge - Termocold\nMontaža opreme i puštanje u rad različitih sistema klimatizacije i ventilacije, pri čemu se ugrađuje oprema renomiranih svetskih proizvođača ( LG, Daikin, Midea, Panasonic ,Samsung ), instalacija kotlarnica, termičkih podstanica, radijatorskog i podnog grejanja;\nServis opreme u garantnom i vangarantnom roku , pri čemu se ugrađuju originalni delovi proizvođača;\nInženjering i projektovanje u oblasti termotehničkih instalacija ;\nNaši klijenti su investitori poslovnih, stambenih ,rezidencijalnih ali i industrijskih objekata. Izvodimo termotehničke instalacije uključujuči isporuku i montažu opreme u tržnim centrima, hotelima, bazenima i spa centrima , restoranima, stambenim zgradama, garažama , javnim ustanovama i insitucijjama , fabrikama i objektima druge namene površine od nekoliko desetina hiljada metara kvadratnih. Nakon izvedenih objekata korisnicima smo na raspolaganuju u delu održavanja , servisa opreme, obuke rukovaoca , kako u Beogradu ,tako i širom Srbije I u inostranstvu.\nTermo&cold doo u svom sastavu pored tima inženjera, proizvodnih radnika, ekipa montažera ima i obučene i ovlašćene servisere opreme različitih proizvođača. Ovo nam daje fleksibilnost i mogućnost da klijentima predlažemo idejna rešenja i kompletne projekte, zajedno sa investorima vršimo izbor vrste i tipa opreme koju ugrađujemo, ali i praćenje instaliranih sistema tokom perioda eksploatacije istih.\nKlimatizacija je proces obrade vazduha u određenom prostoru sa ciljem stvaranja odgovarajućih uslova za boravak ljudi i drugih živih bića u njemu.\nZadatak ventilacije u zgradama je stalna zamena nečistog vazduha iz prostorije, svežim zrakom iz slobodne atmosfere radi održavanja potrebnih higijenskih pravila neophodnih za …\nGrejanje je proces u kome fizički sistem prima toplotu (termičku energiju). Po Drugom zakonu termodinamike termička energija se uvek prenosi sa toplijeg na hladnije telo…


Tenderska dokumentacija za nabavku vozila prilagođena firmi iz Ljubuškog Žurnal - Jedina slobodna teritorija\nObjavljeno: 05.08.2021. u 11:13h\nGranična policija BiH milionske poslove nabavke uniformi dodijelila je firmi iz Mostara koja nije ispunjavala uslove tenderske dokumentacije dok je za milionsku nabavku vozila tendersku dokumentaciju “prilagodila” za firmu iz Ljubuškog. Izbor dobavljača vršila je komisija za javne nabavke imenovana odlukom direktora Zorana Galića u 2020. godini bez učešća Uprave za administraciju kako je to bilo prethodnih godina\nPoslove nabavki uniformi vrijedne 2,4 miliona maraka Granična policija BiH dodjelila je firmi Tekstilna industrija iz Mostara iako ova firma nije ispunjavala uslove iz tenderske dokumentacije.\nKada su nepravilnosti kod "crtanja" javnih nabavki za ovu firmu u pitanju ni postupak nabavke vozila za potrebe Granične policije BiH nije bio izuzetak.\nOd ove firme Granična policija BiH godinama nabavlja vozila. Tako su 2013. godine nabavili 25 vozila ukupne vrijednosti 970.515 KM, 2014. godina - 30 vozila ukupne vrijednosti 1.225.074 KM, 2015. godina - 28 vozila ukupne vrijednosti 1.662.773 KM, 2016. godina 26 vozila ukupne vrijednosti 1.460.310 KM, 2018. godina - 20 vozila ukupne vrijednosti 1.223.146 KM, 2020. godina – 28 vozila ukupne vrijednosti 1.760.250 KM. Samo u toku 2019. godine nije bilo nabavki vozila od ove firme.


Boban Stojanović: Partije i (ili) pokreti\nDruštveni pokreti nastaju iz nezadovoljstva sistemom, društvom, javnim politikama i ističu stavove i zahteve za promenama. Pokreti se mogu baviti sa jednom ili više tema, ali da ne ulazimo u teoriju društvenih pokreta, možemo ih smestiti u sferu civilnog društva, kao deo društva koji ima određene zahteve prema državi i koji svojim akcijama, predlozima, aktivnostima pokušavaju da utiču na one koji donose odluke. Društveni pokreti mogu biti formalni i neformalni, a prema našem zakonodavstvu, formalizacija društvenih pokreta ide kroz formiranje udruženja građana. Onog momenta kada društveni pokret (najšire posmatrano, bilo kao udruženje ili kao neformalna grupa) odluči da se kandiduje na izborima, tog momenta postaje politički subjekt, preciznije rečeno – postaje izborni akter koji se bori za glasove birača i koji želi da institucionalno kreira politike (onaj koji donosi odluke), ili da to iskažemo prostim rečnikom - da bude vlast. U tom trenutku prestaje da postoji suštinska razlika između pokreta i partija. Ono što političke partije razlikuje od svih ostalih organizacija jeste što se one formiraju sa ciljem da osvoje vlast i upravljaju državom. Kada jedan pokret izlazi na izbore i njegov cilj postaje vlast, pa razlike u tom smislu nestaju.\nZašto onda uopšte postoje politički subjekti koji se zovu pokreti? Ovo je pitanje koje ima dva obrazloženja, jedno je proceduralno-organizacione prirode, a drugo je vrednosno-narativne. Pokreti koji nastupaju na izborima su (uglavnom) udruženja građana koja se na izbore kandiduju kao ad hoc grupa građana (na izborima mogu da se kandiduju registrovane političke partije, koalicije partija i grupe građana), posebna forma udruživanja kako bi se kandidovali na izborima i formalno nema nikakve veze sa udruženjem građana (jer udruženja nisu i ne mogu biti politički subjekti). Formalno komplikovane i skupe procedure (10 000 overenih potpisa) su verovatno jedini razlog zašto neki de facto politički subjekti (npr. Pokret slobodnih građana i pokret Dosta je bilo) postoje kao pokreti (udruženja građana), a ne kao partije. Slična je situacija i sa lokalnim pokretima poput Ne davimo Beograd i Lokalnog fronta koji deluju lokalno i kojima je još teže da ispune formalne zahteve kako bi postali političke partije. U suštini postoje kao udruženja, a na izbore se kandiduju kao grupe građana. Sve ovo stvara izuzetne poteškoće kako u pogledu finansiranja kampanja, ali i redovnog rada kada grupe građana osvoje mesta u parlamentu, tako i u pogledu organizacije. Međutim, ovakav vid političkog organizovanja jeste prednost u jednom drugom pogledu. Političke partije u gotovo svim istraživanjima gde se ocenjuje poverenje u institucije/organizacije su entiteti sa ubedljivo najmanjim poverenjem među građanima. Tako pokreti pokušavaju da materijalizuju svoju poziciju kroz vrednosni stav da su oni kao pokret drugačiji od partija i to kroz narativ o tome da partije žele samo vlast, a da su (oni) pokreti za promenu celokupnog sistema, postavljajući se često i kao potpuno antisistemski. Korišćenje termina pokret kao opozit partijama služi pozicioniranju i kreiranju podrške kroz negativan narativ o partijama. U datom političkom trenutku, to jeste strategija koja donosi rezultat iz razloga što mobiliše veliki broj građana i svoju snagu definitivno crpe iz činjenice da je ljudima dosta istih lica u politici i partija koje su ih razočarale. Na ovaj način pokušavaju da iskoriste distancu koja je stvorena između građana i velike većine partija.\nMeđutim, ako zanemarimo PSG i DJB koji su prokockali svoju političku šansu, suštinska stvar u vezi građanskih pokreta jeste da oni dominantno nastaju na lokalnim temama i pitanje je da li mogu da se udruže u širi pokret koji bi bio relevantan izborni akter na republičkom nivou. Nedavno formiranje Građanskog fronta koje okuplja lokalne pokrete jeste korak ka takvom umrežavanju, umrežavanju novih političkih pokreta koji nastaju na lokalu, a sa ciljem da svoje delovanje prenesu i na republički nivo.\nPostavlja se pitanje koliko ovi lokalni, građanski pokreti mogu da učine na republičkom nivou? Tu se javlja nekoliko važnih okolnosti – vrednosti pokreta, organizacija pokreta, liderstvo i institucionalni preduslovi.\nVećina ovih pokreta je građanski orijentisano, na umereno levoj strani ekonomskog spektra. U tom pogledu, pitanje je koliko se razlikuju od velikog broja opozicionih partija (ili igraju na kartu novih organizacija i lica), kao i koliko je danas moguće politički eksploatisati društvene rascepe na liniji građansko-nacionalno ili liberalno-konzervativno, a zanemariti neke od uvek aktuelnih tema poput EU i Kosova. Postaviti se na poziciju koja je drugačija od mainstreama i prosečnog birača znači i ostati na niskoj podršci, bez obzira što ove teme mnogi vide kao pitanje koje više nije najinteresantnije za građane. Lokalni pokreti imaju svojih prednosti, pre svega „gađaju“ birače lokalnim temama, onim temama koje su njihova svakodnevnica, od čega im direktno zavisi kvalitet života i na taj način podstiču građane da budu aktivni za svoju zajednicu. Ipak, pitanje je koliko bi ovi lokalni pokreti mogli da mobilišu aktivista i građana za nacionalne teme i tu je najveći problem sa kojim se suočavaju. Da li uopšte mogu da mobilišu birače na temama koje su šire od lokalnih, kolika je vidljivost ovih pokreta van njihovih lokalnih sredina i da li uopšte mogu da se ujedine u pogledu republičkih izazova i otvorenih pitanja?\nNeizostavno je pitanje strukture organizacije lokalnih pokreta i njene infrastrukture. Da li lokalni pokreti mogu da odgovore na zahteve republičkih izbora? Politički subjekti, bilo partije ili pokreti, da bi se ozbiljno uključili u izbornu trku moraju imati razvijenu organizaciju – horizontalno i vertikalno, odnosno izvršne i druge odbore i izuzetno razvijenu teritorijalnu organizaciju po celoj zemlji sa što većim brojem funkcionalnih opštinskih/gradskih odbora i što većim brojem aktivista. Od sprovođenja kampanje, do čuvanja glasova birača. Ad hoc nastupi pokreta na republičkim izborima - bez razvijene organizacije, pokrivenosti Srbije odborima, velikog broja aktivista koji se bore da osvoje vlast i koji vide proces političkog aktivizma kao vid borbe za političke pozicije i upravljanje državom – neće ozbiljnije uticati na izborne rezultate. Neko mi može zameriti i spomenuti Sašu Jankovića, ali se ne sme zaboraviti velika podrška javnih ličnosti i infrastruktura Demokratske stranke, kao ni to da je Saša Janković bio izrazito prepoznatljiva ličnost, makar za veliki deo već opoziciono orijentisanih birača. I tu se naslanja naredni problem za uspeh građanskih pokreta – da li imaju prepoznatljivog lidera? Koliko god se deo javnosti gnušao liderstva, nemoguće je očekivati ozbiljniji politički rezultat bez prepoznatljivog lidera koji bi bio personifikacija svega onoga što pokreti predstavljaju.\nInstitucionalni preduslovi takođe ne idu na ruku lokalnim građanskim pokretima. Proporcionalni izborni sistem onemogućava da predstavnici lokalnih pokreta osvoje mesta u parlamentu u svom gradu ili opštini, a naš sistem sa jednom izbornom jedinicom onemogućava ni da se regionalnim grupisanjem nekoliko pokreta obezbedi parlamentarno prisustvo. Takođe, izborni prag od 5% često podstiče birače da taktički glasaju, pa svoj glas ne daju prvoj preferenciji koja realno ima manje šanse da uđe u parlament i ne želeći da rizikuje da mu glas bude “bačen” glasa za one koji sigurno preskaču izborni prag. To se možda najbolje videlo i kroz rezultate Ne davimo Beograd čak i na lokalnim izborima 2018. godine u Beogradu. I pored toga što je ova organizacija izvodila desetine hiljada ljudi na proteste protiv rušenja u Savamali, na gradskim izborima su bili daleko od preskakanja izbornog praga uprkos niskom poverenju građana u “stare” partije i lidere.\nLokalni građanski pokreti mogu da imaju šanse za uspeh na lokalnom nivou dok traje kriza partija, insistirajući pre svega na lokalnim temama i svakodnevnom borbom za unapređenje kvaliteta života u svojoj zajednici. Međutim, za ozbiljnije grupisanje pokreta i njihovo uključivanje u borbu na republičkim izborima moraju mnogo toga da urade. Da se omasove, pokriju Srbiju ogromnim brojem sličnih pokreta, kombinuju lokalne i nacionalne teme, predstave političke vrednosti, programe i politike za republički nivo, krenu u formiranje organizacije širom Srbije i iznedre lidera koji je prepoznatljiv celoj Srbiji. Da li postoji prostor na političkom spektru u Srbiji za jedan takav građanski pokret/partiju, da li bi bio sposoban da se bori sa „starim“ partijama i da li bi imao ozbiljniji politički uspeh – ostaje da se vidi, ako se uopšte i formira.\nОбјавио Boban у 10:03 PM


Vasiljevic: Vojna vezba nije mogla biti odrzana na N. Beogradu\nTanjug 11. oktobra 2020. 23:37\nBEOGRAD – Vojna vežba „Sadejstvo 2020“ održana je na Pešteru zato što je to vojni poligon i zato što nije mogla biti održana na Novom Beogradu, izjavila je večeras savetnica predsednika Srbije za medije Suzana Vasiljević.\nVasiljevićeva je to rekla u emisiji Hit-tvit TV Pink upitana da komentariše pitanje novinara predsedniku da li je ta vežba imala neku poruku za Bošnjake, koji su većinsko stanovništvo na tom prostoru.\nPodsetila je da je predsednik u svom odgovoru juče poručio da je to Vojska Srbije koja brani i braniće pripadnike svih naroda koji žive u Srbiji.\n„Ta vežba nije mogla da bude održana na Novom Beogradu, to je vojni poligon na Pešteru, odlazila sam tamo više puta i kada je predsednik bio (Boris) Tadić, a (Dragan) Šutanovac ministar odbrane“, rekla je Vasiljevićeva.\nIspričala je i da je u povratku sa Peštera predsednik Vučić sreo generala u penziji Ljubišu Dikovića, koji je, kako je kazala, veoma emitovno doživeo tu vežbu, čestitao je predsedniku, rekavši da je „ovo sada prava Vojska Srbije“.\nIzvrni direktor Fondacije za otvoreno društvo Milan Antonijević je u istoj emisji rekao da ne vidi ništa sporno u tome što je vežba održana na Pešteru.\nPrimetio je, međutim, da su prisutni bili mnnogi vojni atašei zemalja članica NATO-a, ali da nije bio i vojni ataše Ambasade Crne Gore.\n„Ne vidim ništa sporno u celoj toj aktivnosti Vojske“, rekao je Antonijević.\nO prošlonedeljnom boravku u Beogradu evropskog komesara Olivera Varheija i Izveštaju Evropske komisije o napretku Srbije, Vasiljevićeva je podsetila da se on tada sastao i s predstavnicima opozicije, koji su od njega tražili da EU uskrati novac Srbiji opredeljen kao paket ekonomske pomoći i njen prosperitet.\n„Pokazala sam predsedniku tu vest baš tokom sastanka sa Varheijem i ta vest je strašna. Predstavnici opozicije traže da se zaustavi paket pomoći svom narodu, dok se ne sprovedu reforme. Čitajte izmedu redova: dok ne dođu na vlast!“, kazala je Vasiljevićeva.\nOpozicija je, istakla, od Varheija tražila da narodu Srbije bude uskraćena pomoć od EU u novcu koji se ulaže u obnovu i gradnju bolnica, puteva…\nZa više puta ponovljene lokalne izbora u Šapcu, Vasiljevićeva je rekla da je to „tužna saga sa srećnim krajem“.\nDosadašnjeg gradonačelnika Nebojšu „Zelenovića narod očigledno neće, a SNS je pobedio po pravilima koje je on propisao“, rekla je Vasiljevićeva.\nPrema njenim rečima, opozicia će imati prvu šansu kada, kako je rekla, „obuje cipele, izađe i priča sa narodom“.\nAntonijevic je primetio da ima mnogo primedbi, da se vrši pritisak na birače, pa bi, smatra, tužilaštvo trebalo da ima aktivniju ulogu.\nKomentarišuci tvitove Mlađana Đorđevića, saradnika Dragana Đilas koji je „isprozivao“ Nebojšu Zelenovica, na šta mu je žestoko odgovorio Zoran Živković, Antonijevic kaže da opozicija mora da sazri, da ima svoje pravce delovanja i da se politickim strankama mora dati šansa da se razviju, a da građani treba da imaju balans između razlicitih politickih opcija.\nSuzana Vasiljević se složila sa Antonijevićem da Srbiji treba ozbiljna opozicija, ali, istakla je, to nije problem stranke na vlasti, a ni medija jer oni samo prenose ono što opozicija radi, već u samoj opoziciji.\nSulude teorije zavere: U Teksasu veruju da im je Bil Gejts poslao…\nJanša pisao fon der Lajen: Apsurdne optužbe na račun vlade\nUkradeni psi Lejdi Gage, pevačica nudi pola miliona dolara\nNapad na internat u Nigeriji, moguće da je više stotina dece\nU Mađarsku u martu stiže još 500.000 kineske vakcine\nOd 1. marta u HR ponovo rade bašte i terase kafića\nIde hleb ulicom, sretne dve kifle i kaže im:\n- Gde ste, omladino?!


Za proširenje banjalučkog aerodroma potrebno sedam miliona KM - Klix.ba\nZa proširenje banjalučkog aerodroma potrebno sedam miliona KM\n30.9.2015. u 13:10\nU banjalučki Aerodrom bi trebalo uložiti oko sedam miliona KM radi proširenja kargo saobraćaja, ali i bolje putničke usluge - najavljeno je danas nakon sastanka entitetske premijerke Željke Cvijanović, ministra saobraćaja i veza Neđe Trninića i uprave ovog preduzeća.\nRazgovarano je o projektima proširenja, skladišta, aerodromske zgrade te ulaganjima u opremu, ali i osiguranju bolje logistike.\nDirektor jedinog aerodroma u RS-u Miroslav Janjić očekuje da bi ulaganja omogućila da Aerodrom u Banjoj Luci bude aktivno uključen u međunarodni saobraćaj.\nI Cvijanović kaže da postoji velika šansa da se ovaj aerodrom razvije.\n"To neće biti moguće realizovati samo sopstvenim snagama. Zato se i jesmo oslonili na projekte planirane s ruskim partnerima i aranžmane koji podrazumijevaju njihovo snažnije prisustvo. Zainteresovani smo da ovo prvenstveno bude lokacija s koje transportujemo robu", rekla je Cvijanović u izjavi novinarima.\nOsim s Turskom, planiran je sličan ugovor s ruskim i još nekim kompanijama, u vezi s kargo uslugama s banjalučkog Aerodroma.\nAranžman s Turskom o izvozu mesa se, kaže Cvijanović, dosad pokazao vrlo profitabilan i uspješno provodiv. U proteklih devet mjeseci izvršen je 101 kargo let i isporučeno četiri i po hiljade tona mesa.\nBanja Luka Aerodrom Banja Luka\nMeggle sa osnovcima obilježio Svjetski dan školskog mlijeka\n30.09.2015. u 13:17\nNekoliko izbjeglica iz Sirije avionom stiglo u BiH, a zatim produžili u Srbiju\n30.09.2015. u 13:04


Šta će biti sa trećom vakcinom u Mađarskoj?\nU petak će biti poznata odluka mađarske vlade. Vakcinacija i dalje nije obavezna, ali će vlada činiti sve u interesu toga da se što više ljudi imunizuje. Za jedan zaraženo je 49 osoba.\nOdluku vlade o trećoj vakcini saopštiće Viktor Orban, premijer Mađarske u petak ujutru na talasima Košut radija – objavio je Gergelj Guljaš, šef kabineta premijera. Na sednici vlade u sredu bilo je reči o mogućnosti uvođenja obavezne vakcinacije, ali je vlada odlučila da i dalje neće biti obavezna imunizacija jer je ustavnom propisano pravo pojedinca da donese odluku da li želi da se vakciniše ili ne. Mađarska pozicija je jedna od najpovoljnijih, jer je Mađarska unutar Evropske unije jedno od najbezbednijih mesta, a što se tiče stope vakcinacije i dalje je na drugom mestu. Vlada će i narednih sedmica učiniti sve da što više građana primi cepivo – rekao je Gergelj Guljaš. Naglasio je, vlada i dalje savetuje da u inostranstvo putuju samo oni građani koji su dobili obe doze vakcine.\nU proteklih 24 časa nije bilo preminulih od posledica epidemije, dok je kod novih 49 građana Mađarske registrovano prisustvo virusa korona. U Mađarskoj je do sada vakcinisano preko 5,5 miliona građana, od kojih je njih pet miliona i 250 hiljada primilo i drugu dozu vakcine. Na bolničkom lečenju je 83 obolelih, od kojih je devetoro na respiratoru.


mart 2022. – TV Kikinda\nArchive For 31 marta, 2022\nPodsticanje potencijala kod mladih kroz formiranje zdravih odnosa u porodici i društvu\nBy Rubin Rubin | 31 marta, 2022\nTribina na temu “Podsticanje potencijala i talenta kod mladih, kroz formiranje zdravih odnosa u porodici i društvu” održana je u amfiteatru Visoke škole strukovnih studija za obrazovanje vaspitača. Na tribini namenjenoj srednjoškolcima govorili su Natalija Milošev, psihološkinja, Branislav Jesić, teolog, Ognjen Đurđević, maturant gimnazije i Vladimir Jakšić, mladi operski pevač.\nDruštvo, Kikinda na webumladi , tribina\nZa ugostiteljske i turističke objekte: I u Kikindi sertifikat “Čisto i sigurno”\nGrad Kikinda je preko Turističke organizacije grada uključen u projekat „EU za tebe – za kulturno nasleđe i turizam“, koji finansiraju Evropska unija i nemačko Savezno ministarstvo za ekonomsku saradnju i razvoj. Projekat sprovodi Nemačka organizacija za međunarodnu saradnju GIZ, a glavni partner je Ministarstvo trgovine, turizma i telekomunikacija. Kao odgovor na izazove koje je…\nDruštvo, Kikinda na webučisto i sigurno\nBy Rubin Rubin | 30 marta, 2022\nEkipa Ronilačkog kluba „Orka“ sastavljena od dečaka i devojčica učestvovala je na 25. Međunarodnom turniru u podvodnom hokeju u Kranju. Turnir je okupio jedanaest ekipa, iz Mađarske, Slovenije, Češke i Danske. -Prosek godina naše ekipe je 15. Svi timovi osim “Orki” su odrasli, sa velikim iskustvom u igranju podvodnog hokeja među kojima su i članovi…\nKikinda na webu, SportKranj , Orka , ronioci\nNa Prvenstvu Srbije za seniore u Čačku na kom je učestvovalo oko 250 takmičara u četiri discipline, Karate klub “Feniks” u izuzetno jakoj konkurenciji osvojio je dve bronze. Tako su kikindski karatisti i karatistkinje uspeli da se, drugi put zaredom, okite medaljama na državnom seniorskom prvenstvu. U muškoj konkurenciji, bronzu za KK “Feniks” izborili su…\nKikinda na webu, Sportfeniks , Kikinda karate , sport


Keba - strana 7 - Vesti - Svet Plus\nKeba najnovije vesti - strana 7\nLeontina: Kebo, gde ti je ogledalce?!\nPop pevačica i kompozitorka, Leontina Vukomanović, sinoć je, narodski rečeno, pošteno “izlupala po ušima” folkera Dragana Kojića Kebu. Leontina ga je prvo optužila kako proziva takmičarke koje igraju na sceni, poput Milice Pavlović i Nikoline Kovač, a on sam igra dok peva, a zatim mu je nabila na nos da se njoj daleko više sviđa da sluša Šabana Šaulića, da bi ga kasnije zamolila da ostavi ogledalce dok je u emisiji.\nDragan Kojić Keba peva rege! (Video)\nKeba je u emisiji kod Lee Kiš predstavio pesmu za koju je naglasio da je ne prisvaja i da se neće naći na albumu, već je sa drugom svoga sina Igora Reljom napravio ovu pesmu samo radi zabave.\nDragan Kojić Keba: Ognjan će uvek ostati pevač u pokušaju\nIzgleda da muzičar Ognjan Radivojević zna za koji profil javnih ličnosti je rezervisana koja televizija! Naime, poznati pevač je dao sebi za pravo da prokomentariše gostovanje Dragana Kojića Kebe u jednoj emisiji na Televiziji B92 i ceo program nazove - smak sveta!\nDragan Kojić Keba 8. marta peva u Dubaiju\nDragan Kojić Keba 8. marta, na Dan žena, nastupiće u u klubu "Ši garden" u Dubaiju. Popularnom pevaču društvo u čuvenom turističkom raju praviće i njegova supruga Olja.\nKeba: Karleuša je za tri koncerta u Australiji prodala 200 karata\nPevač Dragan Kojić Keba koji se trenutno nalazi na turneji po Australiji tvrdi da je Jelena Karleuša pokušala da mu minira nastupe tako što je preotela termine u jednoj diskoteci u Sidneju.\nKeba objavljuje knjigu poezije\nPevač Dragan Kojić Keba još od srednjoškolskih dana piše pesme, a kako je nedavno sam izjavio planira i da objavi knjigu sa poezije.


Još se ne razmišlja o novom rebalansu | Ekonomist\nMinistarstvo finansija ne razmišlja o rebalansu budžeta u ovom trenutku saopšteno je Pobjedi juče iz ovog resora u odgovoru na pitanje da li se analizira novo pregrupisavanje državne kase.\nNedavno je Vlada kroz rebalans ubacila osam miliona eura viška prihoda u budžetsku rezervu. Prije desetak dana su saopštili da su zadovoljni rezultatima prvog kvartala ove godine. BDP je iznosio 747,5 miliona eura i realno je 3,2 odsto veći u odnosu na isti kvartal prošle godine.\nU periodu januar-jun 2017. naplaćeno je 682,8 miliona eura prihoda što je nominalno 48,7 miliona, odnosno 7,7 odsto više nego u istom razdoblju 2016. i istovremeno na nivou plana za ovu godinu. Vladina analiza je pokazala da je nakon prošlogodišnje rekordne turističke sezone došlo do dodatnog rasta broja noćenja turista u i kvartalu 2017. za 8,3 odsto, a broj dolazaka stranih turista za 10,3 odsto.\nPrije dvadesetak dana, kada je skupštinski odbor za ekonomiju razmatrao predlog rebalansa od osam miliona eura, ocijenjeno da će tokom godine biti još rebalansa. Predstavnici Vlade tada nijesu negirali da će biti još rebalansa, ali je direktor Direktorata za budžet u Ministarstvu finansija Nikola Vukićević kazao da ih možda i neće biti. Rekao je da je procijenjeno da do kraja godine može doći do određenih potreba kod nekih potrošačkih jedinica koji se plaćaju iz tekuće budžetske rezerve, koja je posebna potrošačka jedinica za namjene koje se unaprijed ne mogu planirati. Vukićević je tada objasnio da ne znači da će do kraja godine biti potrošeni svih osam miliona, ali da na jesen ponovo ne bi otvarali pitanje rebalansa, ukoliko dođe do potreba, najbolje je sad obezbijediti novac.\nPredsjednik Odbora za ekonomiju dr Vujica Lazović je tada rekao da pretpostavlja da ćemo u narednom periodu biti u prilici da razgovaramo o nečemu što će imati obrise pravog rebalansa.\nOznake Crna Gora Ekonomija Crne Gore Rebalans budzeta


Druga pobeda Ukrajine\nJuniori Ukrajine zabeležili su drugu pobedu na turniru E grupe II runde Evropskih kvalifikacija za XIX SP 2017. u Požarevcu. Ukrajina je večeras, u prvoj utakmici 2. kola, pobedila Bugarsku sa 3:1, po setovima 22:25, 26:24, 27:25 i 25:21, posle 106 minuta igre.\nPrenosi svih mečeva iz Požarevca sa evropskih kvalifikacija za juniorsko Svetsko prvenstvo uživo livestream-om na sajtu ossrb.org (samo za područje Srbije)\nSvi mečevi turnira E grupe II runde Evropskih kvalifikacija za XIX SP 2017. u Požarevcu prenose se uživo na našem sajtu, na linku http://www.ossrb.org/livestream/sample-data-articles/livestream-2. Prenosi su ograničeni samo na prostor Republike Srbije, zbog medijskih prava.\nJuniori maksimalno protiv Bugarske\nJuniori Srbije zabeležili su maksimalnu pobedu na početku turnira E grupe II runde Evropskih kvalifikacija za XIX SP 2017. u Požarevcu. Srbija je večeras, u drugoj utakmici 1. kola, savladala Bugarsku sa 3:0, po setovima 25:8, 25:21 i 25:21, posle 72 minuta igre.\nVicešampion Evrope slavio posle četiri seta\nJuniori Ukrajine startovali su pobedom na turniru E grupe II runde Evropskih kvalifikacija za XIX SP 2017, koji je danas počeo u Požarevcu. Ukrajina je u prvom meču pobedila Francusku sa 3:1, po setovima 20:25, 25:16, 25:23 i 25:20, posle 102 minuta igre.\nZoran Gajić posetio juniore u Kragujevcu\nZoran Gajić, predsednik OSS, posetio je u petak mušku juniorsku reprezentaciju Srbije, koja se u Kragujevcu priprema za turnir E grupe II runde Evropskih kvalifikacija za XIX SP 2017, koji će se odigrati 18 – 20. maja u dvorani SC “Požarevac” u Požarevcu. Predsednik Odbojkaškog saveza Srbije se uverio da juniori imaju odlične uslove za rad u sali hotela “Šumarice”. U razgovoru sa Vladimirom Vasovićem i članovima stručnog štaba juniora Srbije, Zoran Gajić se interesovao za sprovođenje plana rada i eventualne dodatne potrebe reprezentacije pre odlaska u Požarevac.


JKP “Parking servis” obavestilo je danas sve građane koji žive i imaju zakupljenu pretplatnu kartu za parkiranje u ljubičastoj zoni da će im za mesec april račun biti umanjen za jedan dan, jer 11. marta nisu mogli da koriste svoja parking mesta.\n- Dana, 11. marta 2019. godine, više huligana predvođenih predsednikom opštine Stari grad uništilo je table sa oznakom za parkiranje u ljubičastoj zoni. Kako građani nisu mogli da vide znak da je u pitanju parking zona, većina stanara koji žive u toj zoni nije mogla da parkira svoja vozila, jer su njihova parking mesta bila zauzeta od strane vozila sa strane koja nisu ni plaćala parking - navodi se, između ostalog, u saopštenju “Parking servisa”.\nZato je “Parking servis”, kako se navodi, odlučio da se, za 408 korisnika, račun za pretplatnu kartu za mesec april umanji za jedan dan kako bi im nadoknadili štetu koju su pretrpeli.\nJKP “Parking servis” pridružiće se krivičnom gonjenju Bastaća zbog uništavanja tabli koje je juče pokrenuo Sekretarijat za saobraćaj grada Beograda.


Osporavanje pravosudnih institucija BiH ne doprinosi vladavini prava\nNaslovnica Bosna i Hercegovina Osporavanje pravosudnih institucija BiH ne doprinosi vladavini prava\nBiH – Predsjednik Visokog sudskog i tužilačkog vijeća (VSTV) Bosne i Hercegovine Milan Tegeltija izjavio je danas u Banjoj Luci da se VSTV nije izjašnjavao o najavljenom referendumu u RS-u o radu pravosudnih institucija BiH, ali da jesu zabrinuti zbog osporavanja zakonskog postojanja same pravosudne institucije na nivou BiH.\n– VSTV nije Ustavni sud BiH da odlučuje o zakonitosti i ustavnosti odluka Narodne skupštine RS ili parlamenata Federacije BiH ili BiH – rekao je Tegeltija ali i dodao da je osporavanje same institucije koja je formirana zakonom izazvalo njihovu zabrinutost, jer to ne doprinosi vladavini prava.\nPodsjetio je da bi se osporavanjem pravosudne institucije postavilo pitanje izrečenih presuda i za neka od najtežih krivičnih djela organizovanog kriminala.\nU obraćanju parlamentu RS-a, u kojem je razmatran izvještaj o radu VSTV-a u prošloj godini, kazao je i da analiza koju će uraditi Misija OSCE-a, nakon pristupa predmetima ratnih zločina u Tužilaštvu BiH, nije obavezujuća.\n– Tu nezavisnu analizu radi jedan sudija iz Velike Britanije – rekao je Tegeltija ističući da OSCE ima pravo da angažuje eksperta i da izvrši uvid u te predmete.\nPodsjetio je i da nedavni zaključak VSTV-a kojim omogućava Misiji OSCE-a da pristupi predmetima ratnih zločina radi provođenja nezavisne analize, korespondira s mišljenjem VSTS-a iz 2006. godine.\nNa navode iz RS-a o, kako kažu, malom broju podignutih optužnica protiv osoba osumnjičenih za ratne zločine nad Srbima, Tegeltija je rekao da je broj ukupno podignutih optužnica za ta krivična djela lani u odnosu na 2013. povećan za 93 posto, te da su za njega svi predmeti isti, kao i svaka žrtva bez obzira na nacionalnost.\nU izvještaju VSTV-a BiH se navodi da je ukupan broj neriješenih predmeta u sudovima u BiH u 2014. godini umanjen za 43.443 ili 9,7 posto, što je najbolji ostvareni godišnji rezultat.


BIL GEJTS POSTAO NAJVEĆI ZEMLJOPOSEDNIK U AMERICI: Evo šta se krije iza tog poteza čuvenog milijardera | Novosti.RS\nGejts je najveći vlasnik poljoprivrednog zemljišta u Sjedinjenim Državama, a prema "Lend riportu", suosnivač „Majkrosofta“ poseduje 242.000 hektara u 18 saveznih država. Kupovina zemljišta naterala je mnoge da se pitaju šta su Gejtsovi motivi jer nikada nije govorio o svojoj ljubavi prema usevima i „prijatnom“ mirisu stajskog đubriva.\nTabloid piše da Gejtsovim carstvom obradivog zemljišta upravlja „Kotonvud ag menadžment“, koji je član „Liding harvesta“, neprofitne organizacije koja poljoprivrednicima širom sveta pomaže da „usvoje bolje prakse tako da svi možemo praviti zdraviju budućnost za generacije koje dolaze“.\nBrus Šerik, profesor poljoprivredne ekonomije sa Univerziteta Ilinoj, koji je član uprave „Liding harvesta“, kaže da farme nisu samo deo problema klimatskih promena, već da mogu postati i deo rešenja.\nŠerik je ubeđen da će suosnivač „Majkrosofta“ napraviti veliku razliku ako uspe da pokaže da poljoprivreda može biti i profitabilna i održiva.\nBil Gejts poljoprivredno zemljište Amerika SAD milijarder zemljište majkrosoft


Regionalni forum za zapošljavanje mladih je organizovan u sklopu aktivnosti na projektu Inicijativa organizacija civilnog društva Zapadnog Balkana za podršku zapošljavanju mladih (WEB4YES). Cilj foruma je bio da doprinese rješavanju zajedničkih izazova u oblasti zapošljavanja i zapošljivosti mladih i ojača saradnju relevantnih institucija i organizacija. Forum je zamišljen kao platforma za dijalog svih relevantnih aktera u ovim oblastima u regionu Zapadnog Balkana.\nTokom foruma su predstavljeni Regionalni izveštaj o zapošljivosti mladih i Regionalni izveštaj o mjerama aktivne politike zapošljavanja za mlade, koji su nastali kao proizvod konstruktivnih dijaloga svih relevantnih aktera u okviru Nacionalnih foruma za zapošljavanje mladih, koji su održani u svim zemljama Zapadnog Balkana.\nTemom o kreiranju i sprovođenju aktivnih mjera zapošljavanja je koordinisao ADP–Zid, koji je na osnovu nacionalnih izvještaja iz šest zemalja Zapadnog Balkana napravio nacrt Regionalnog izvještaja.\nRezultat rada Regionalnog foruma za zapošljavanje mladih su dva sažeta predloga praktičnih politika na temu zapošljivosti mladih i aktivnih mera za zapošljavanje mladih, koji sadrže regionalne i nacionalne preporuke za unaprjeđivanje politika i praksi u ovoj značajnoj oblasti. Predlozi praktične politike će poslužiti kao osnova za aktivnosti javnog zagovaranja, kao i programiranja grant šeme koja je predviđena projektom.\nDelegaciju Crne Gore, pored predstavnika ADP-Zida, činili su i predstavnici Ministarstva rada i socijalnog staranja, Zavoda za zapošljavanje, Uprave za kadrove, Centra za stručno obrazovanje i Direkcije za razvoj malih i srednjih preduzeća Ministarstva ekonomije.\nViše u ovih kategoriji... « Održan prvi Nacionalni forum zapošljavanja mladih\tU Podgorici održan drugi Nacionalni forum »


Ovo je odlučio Upravni odbor Advokatske komore Srbije. Povod za jednodnevnu obustavu rada su nedavno objavljeni pravni stavovi Vrhovnog kasacionog suda u vezi sa troškovima obrade kredita, u bankama, i osiguranja kod Nacionalne korporacije za osiguranje kredita.\nKako se navodi u odluci AKS, 24. septembra advokati u celoj Srbiji neće postupati u postupcima pred sudovima i drugim organima bez izuzetka, pa čak ni u pritvorskim predmetima, postupcima prema maloletnicima i postupcima po privremenim merama.\n- U toku obustave rada advokati mogu da sačinjavaju pismene podneske koji su vezani za rok i u situaciji kada bi stranka izgubila pravo na podnošenje pravnog sredstva ili bi joj bila naneta nenadoknadiva šteta - navodi se u odluci.\nBanke Advokatska komora Srbije Vrhovni kasacioni sud AKS VKS tužbe protiv banaka


Postignut dogovor sa izvođačem radova - Trening centar Sarajeva dobiva moderne svlačionice, kancelarije, salu za fitnes | Oficijelna stranica FK Sarajevo\nPostignut dogovor sa izvođačem radova - Trening centar Sarajeva dobiva moderne svlačionice, kancelarije, salu za fitnes\n23.11.2017 u 15:53h\nPrije skoro mjesec dana, Fudbalski klub Sarajevo proslavio je svoj 71. rođendan. Naš klub se prisjetio velikih, historijskih uspjeha kluba, značajnih igrača i legendi, koji su mnogo doprinijeli kako bi Bordo klub bio najveći sportski kolektiv u Bosni i Hercegovini, što danas i jeste. U proteklim godinama, Fudbalski klub Sarajevo napravio je značajni iskorak na području infrastrukture, kako bi klub i u nadolazećim godinama osigurao uvjete, za razvoj fudbalskih talenata.\nSarajevo je, podsjećamo, okončalo prvu fazu izgradnje modernog trening centra, na području Kantona Sarajevo (Butmir), te je sportski sadržaj grada Sarajeva obogaćen centrom sa tri vrhunska terena za odigravanje utakmica i obavljanje treninga, koji su napravljeni sa svim pratećim potrebama, poput sistema za navodnjavanje i reflektorima.\nNaš trening centar se prostire na više od 70.000 m2. Vrhunske uslove za rad prepoznali su mnogi sportski kolektivi, te smo u našem centru ugostili “A” reprezentaciju BiH, U-17 reprezentaciju Irske, U-21 reprezentaciju BiH, te “A” reprezentaciju BiH za žene. Naš najtrofejniji ženski klub, SFK 2000 Sarajevo svoje premijerligaške utakmice igra u našem centru, na terenu koji nosi ime po legendi kluba “Želimir Vidović – Keli” i nakon skoro dvije godine igranja, još uvijek nisu primile niti jedan gol na Butmiru.\nRedovnim servisiranjem terena, Sarajevo želi zadržati postojeći kvalitet podloge, kako na terenima sa prirodnom travom, tako i na terenu sa plastičnom podlogom, a u narednom periodu, Sarajevo će realizovati novi projekat.\nNaime, naš klub je sklopio dogovor sa domaćom kompanijom “Alfe Mi”, koja će izvršiti radove na izgradnji visoko kvalitetnog montažnog, objekta u kojem će biti nove, moderne svlačionice, kancelarije i salu za fitnes.\n“Želja nam je da našim selekcijama omogućimo što bolje uslove za rad. Realizacijom projekta sa kompanijom Alfe Mi napravit ćemo značajan iskorak na polju infrastrukure i dodatno ćemo obogatiti sadržaj u našem trening centru. Ova domaća kompanija poznata je po visokom kvalitetu i drago mi je što ćemo u narednom periodu realizovati ovaj projekat.”, izjavio je Alen Hujić, Šef odbora direktora FK Sarajevo, dodavši:\nVrijedi istaći da se pri realizaciji ovog projekta, Fudbalski klub Sarajevo obratio svim institucijama vlasti, obzirom da je Trening Centar Bordo kluba od šireg značaja, jer svakodnevno okuplja na stotine djece, te predstavlja pored doma Sarajeva i dom različitih reprezentativnih selekcija Bosne i Hercegovine, koje se uvijek pripremaju u našem centru uoči kvalifikacijskih utkamica. Također, u Trening centru Bordo kluba će biti održani i različiti fudbalski turniri, s toga je bitno da postoje svi potrebni uslovi, kako bi adekvatno odgovorili zahtjevima brojnih selekcija.\n"Samo zajedničkim radom možemo ispisati nove stranice historije FK Sarajevo. Želja nam je da naš Trening centar ima sav potreban sadržaj kakav i zaslužuje, te bude jedan od najboljih u regionu u skladu sa renomeom našeg kluba.", zaključio je Hujić.\nRealizaciju ovog projekta, Fudbalski klub Sarajevo će izvršiti uz sopstveni angažman i pomoć prijatelja i ljubitelja sporta, a završetak radova planiram je za 1. mart 2018. godine.\nNa kraju, Fudbalski klub Sarajevo koristi priliku da se zahvalim svim navijačima, simpatizerima, sponzorima i prijateljima kluba koji su uzeli učešće u dosadašnjoj izgradnji Trening centra FK Sarajevo.\nIsključivo adekvatnim uslovima za rad prvog tima i mlađih selekcija, naše selekcije mogu igrati prepoznatljiv fudbal i ostvarivati svoje ciljeve, na radost svih nas, koji smo okupljeni oko dvije naljepše boje - Bordo i bijela.